
1  900-luvun  ja  koko  vuosituhannen  vaihtu¬ 
essa  lienee  aika  katsoa  hetkeksi  taaksepäin 
ja  arvioida  Skepsiksen  toimintaa  sekä  pa¬ 
ranormaaleista  ilmiöistä  kertynyttä  todistusai¬ 
neistoa.  Saldo  jälkimmäisen  osalta  näyttää  varsin 
tyhjältä,  edelleenkään  meillä  ei  ole  konkreettista 
todistetta  paranormaaleista  ilmiöistä  Suomesta 
sen  enempää  kuin  ulkomailtakaan. 

Mikä  sitten  olisi  tällainen  ilmiö  (askel  1)  ja 
tulisiko  meidän  ilmiön  havaittuamme  muuttaa 
tai  luoda  uudet  fysiikan  teoriat,  kuten  1900-luvun 
alussa  tehtiin  (askel  2),  jolloin  ilmiö  ei  enää  olisi¬ 
kaan  paranormaali  vaan  normaali  (askel  3)? 

Tiedämme,  että  linnunradan  aineesta  90  %  on 
havainnoitsijalle  näkymätöntä.  Outoja,  selittä¬ 
mättömiä  asioita  riittää  ilman  turhaa  sotkemista 
vakavasti  otettavan  tieteellisen  tutkimuksen  pii¬ 
ristä.  Paranormaaleiksi  näyttävät  jäävän  ne  ilmiöt 
ja  teoriat,  joiden  puolesta  todisteita  ei  löydetä  tai 
jotka  osoitetaan  toimimattomiksi,  mutta  joihin 
osa  ihmisistä  uskoo  vuosisadasta  toiseen. 

Mihin  sitten  tarvitaan  Skepsistä,  jos  sinnikkäät 
ja  kriittiset  tiedemiehet  kuitenkin  ohjaavat  mei¬ 
tä  jatkuvasti  yhä  lähemmäs  totuutta  vastaaviin 
teorioihin? 

Keskusteluun  väitetyistä  paranormaaleista  il¬ 
miöistä  ja  niiden  taustoista  on  Suomeen  ilmesty¬ 
nyt  uusia  järjestäytymiä  ParaNetin  aloitettua  toi¬ 
mintansa.  Tampereella  pidettiin  jopa  konferenssi 
paranormaaleista  ilmiöistä,  tilaisuus,  jossaOulus- 
takin  oli  skeptikkoedustus.  Raportti  tilaisuudesta, 
joka  on  julkaistu  tämän  lehden  sivulla  1 6,  osoittaa 
että  Skepsis  ry  on  edelleenkin  kriittisenä  rajatie¬ 
don  ilmiöihin  erikoistuneena  järjestönä  varsin 
yksin. 

ParaNetin  konferenssissa  otettiin  kantaa  pa¬ 
ranormaalien  ilmiöiden  taustoihin  ja  pyrittiin 
esittelemään  varsin  monia  niitä  selittäviä  teori¬ 
oita.  Mielestäni  tässä  on  selkeästi  astuttu  yksi 
askel  liian  nopeasti.  Ensin  tulisi  osoittaa  edes 
yksi  toistettava  paranormaali  ilmiö,  ennenkuin 
sen  taustoista  ja  teorioista  voidaan  alkaa  käydä 
keskustelua. 


Jäämme  tyhjän  päälle,  jos  emme  pysty  toden¬ 
tamaan  sitä  ilmiötä,  jota  teorioilla  pyritään  selit¬ 
tämään.  Valetieteellisistä  teorioista  voidaan  kyllä 
pyörittää  loputtomiin  hypoteettista  keskustelua 
saamatta  mitään  konkreettista  lopputulosta,  mah¬ 
dollisesti  tämän  vuosituhannen  loppuun  saakka. 
Mielestäni  Skepsiksen  tulee  tehdä  jyrkkä  ero  teo- 
reetikoihin,  jotka  esiintyvät  tieteen  kaavussa  vas¬ 
taamatta  kuitenkaan  sen  vaatimuksiin,  joskaan 
vuoropuhelua  en  halua  tyrehdyttää. 

Skeptikoiden  mieltä  kiusaavat  usein  ihmisten 
sokea  usko  valetieteen  teorioihin  sekä  jopa  hei¬ 
dän  omien  uskomustensa  sisäinen  ristiriitaisuus. 
Ehdotankin,  että  emme  enää  anna  tämän  asian 
vaivata.  Annettakoon  ihmisillä  olla  uskomuksia, 
joita  meillä  skeptikoillakin  tiedostamatta  ja  tie¬ 
toisesti  on.  Uskomukset  ovat  monesti  sidoksissa 
kulttuurin  ja  aikakauteen,  eikä  skeptikoiden  ole 
hedelmällistä  kamppailla  kulttuuria  vastaan.  Sen 
sijaan  skeptikkojen  tehtävä  olisi  muistuttaa  ja 
osoittaa,  mikä  on  ihmisen  uskomusta  ja  mikä 
todennettua  tietoa. 

Ihmiset  esimerkiksi  uskovat  pelastushelikop- 
tereiden  olevan  tehokkaita  yksikköjä,  vaikka  sa¬ 
malla  rahalla  saatavat  kolme  maayksikköä  toden¬ 
näköisesti  pelastaisivat  enemmän  ihmishenkiä 
seurantatilastojen  ja  tutkimusten  mukaan.  Emme 
kuitenkaan  voi  kieltää  sitä,  etteivätkö  pelatushe- 
likopterit  ja  niissä  toimivat  ammattilaiset  kuulu 
vahvasti  mielikuviimme  toimivasta  ja  varakkaas¬ 
ta  yhteiskunnasta,  jonka  jäsenyydestä  olemme 
ylpeitä  ja  johon  olemme  valmiita  myös  omasta 
kukkarostamme  sijoittamaan. 

Jos  kuitenkin  useammat  saataisiin  oivaltamaan 
uskomuksen  ja  todennetun  tiedon  välinen  ero, 
pääsevät  skeptikot  mielestäni  2000-luvun  alulle 
asetettuun  tavoitteeseen. 


Sami  Tetri 
Aluevastaava, 
pohjois-Suomen  Skeptikot, 
Skepsis  ry:n  hallituksen  jäsen 

Jukka  Häkkinen 


Ganzfeld-kokeilla 
ei  tavoitettu  yliaistillista 
havaitsemista 

Yliaistillista  havaitsemista  on  vuosien  varrella  yritetty  tutkia  mitä  erilaisimmilla  menetel¬ 
millä  ja  tulokset  ovat  yleensä  olleet  heikkoja.  Kolmisenkymmentä  vuotta  sitten  otettiin 
kuitenkin  käyttöön  uusi  menetelmä,  ganzfeld,  joka  onkin  tuottanut  vakuuttavan  näköisiä 
tuloksia.  90-luvun  puolivälissä  uskottiinkin  jo  hetken  aikaa,  että  psi-ilmiöt  olisi  vihdoinkin 
tavoitettu  laboratorio-olosuhteissa  (Bern  &  Honorton,  1994).  Aikaisempia  tutkimuksia 
on  vuosien  kuluessa  pyritty  toistamaan,  jotta  ilmiön  olemassaolo  saataisiin  lopullisesti 
varmistettua.  Koska  tulokset  vaikuttivat  alunperin  niin  lupaavilta,  on  näitä  toistokokeita 
tehty  innokkaasti,  ja  uudessa  Psychological  Bulletin-lehden  numerossa  englantilaispara- 
psykologit  Julie  Milton  ja  Richard  VViseman  ovat  analysoineet  laajan  toistokoeaineiston 
(Milton  &  VViseman,  1999). 


Ganzfeld-kokeiden  taustalla  on  aikojen 
kuluessa  usein  esille  noussut  olettamus 
siitä,  että  yliaistillisen  havaitsemisen  ko¬ 
kemukset  liittyvät  poikkeaviin  tajunnnantiloihin, 
kuten  meditaatioon,  hypnoosiin  tai  uneksimiseen. 
Tämän  on  on  ajateltu  johtuvan  siitä,  että  yli- 
aistillisesti  välittynyt  signaali  olisi  niin  heikko, 
että  aivotoiminta  ja  muiden  aistien  välityksellä 
tulevat  ärsykkeet  peittäisivät  heikon  signaalin 
alleen,  vähän  niin  kuin  heikosti  kuuluva  radio¬ 
asema  peittyy  kohinaan.  Vähentämällä  sisäistä 
aktiviteettia  vaikkapa  meditoimalla  heikko  yliais¬ 
tillinen  signaali  saattaisi  siis  erottua  selvemmin 
(Honorton,  1969). 

Heikon  signaalin  havaitsemiselle  otollinen  tila 
on  mahdollista  saavuttaa  monella  tavalla,  mut¬ 
ta  suosituimmaksi  menetelmäksi  muotoutui  ns. 
ganzfeld-  eli  kokokenttä-koeasetelma.  Ganzfel- 
dia  käytettiin  alunperin  vuosisadan  alkupuolis¬ 
kolla  havaintopsykologiassa,  jolloin  se  tarkoitti 
tasaisen  valkoiseksi  maalattua  pintaa,  joka  täytti 
koehenkilön  koko  näkökentän.  Näiden  kokei¬ 
den  tarkoituksena  oli  selvittää,  minkälaiseksi 
koehenkilön  havaintokokemus  muodostuu,  jos 
näköjärjestelmä  ei  saa  juuri  minkäänlaista  infor¬ 
maatiota. 


Parapsykologisessa  tutkimuksessa  ganzfeld 
tarkoittaa  hiukan  toisenlaista  asetelmaa.  Kokees¬ 
sa  koehenkilö  makaa  äänieristetyssä  huoneessa, 
pingispallon  puolikkaat  silmillä  estämässä  näke¬ 
mistä  ja  kuulokkeet  korvissa  estämässä  kuulemis¬ 
ta.  Jotta  ulkoiset  ärsykkeet  jäisivät  mahdollisim¬ 
man  tehokkaasti  koehenkilön  tietoisuuden  ulko¬ 
puolelle,  kuulokkeista  kuuluu  tasaista  kohinaa. 
Rentoutumistilan  varmistamiseksi  koehenkilö 
käy  läpi  rentoutumisharjoituksia  ennen  kokeen 
aloittamista. 

Kun  koehenkilö  ganzfeld-kokeen  aikana  ren¬ 
toutuu,  alkavat  mielikuvat  liikkua  vapaammin. 
Samanaikaisesti  toinen  kokeeseen  osallistuva 
henkilö,  lähettäjä,  yrittää  lähettää  ajatuksen  voi¬ 
malla  mielikuvia,  jotka  hän  muodostaa  katsomal¬ 
la  hänelle  annettua  kuvaa. 

Alkuperäisissä  kokeissa  koehenkilö  puhui  koko 
kokeen  ajan  ja  kokeenjohtaja  arvioi  nauhoituk¬ 
sista,  osuivatko  koehenkilön  puheet  kohdalleen. 
Tällaisessa  menetelmässä  on  suuria  riskejä,  koska 
tulokset  riippuvat  täysin  kokeenjohtajan  tulkin¬ 
nasta.  Jos  koehenkilö  vaikkapa  sanoo  “Näen  Lin¬ 
colnin  muistomerkin...  Abraham  Lincoln  istuu 
siellä...  Nyt  on  neljäs  heinäkuuta  ja  monenlaisia 
ilotulitusraketteja.  Raketit  räjähtävät  ilmassa...” 

sopii  tämä  lauseenpätkä  lukemattomiin  erilaisiin 
kuviin.  Esimerkkitapauksemme  lauseenpätkät 
voitaisiin  tulkita  yliaistilliseksi  havaitsemiseksi, 
jos  lähettäjä  olisi  katsonut  kuvaa  ilotulitusrake¬ 
tista,  jostain  kesällä  tapahtuvasta  asiasta,  juh¬ 
lista,  muistomerkistä  tai  patsaasta,  presidentistä 
tai  jostain  muusta  merkkihenkilöstä,  miehestä, 
istuvasta  henkilöstä,  pääkaupungista  tai  muusta 
kaupungista  tai  jostain  ilmassa  olevasta  esineestä. 
Koska  melkein  mikä  tahansa  oli  siis  mahdollista 
tulkita  oikeaksi  vastaukseksi,  piti  menetelmää 
kehittää. 

Menetelmien  parantuminen  ganzfeld-kokeissa 
liittyi  kahden  tutkijan,  Ray  Hymanin  ja  Char¬ 
les  Honortonin  1 980-luvun  puolessavälissä  käy¬ 
mään  kiistaan,  jossa  he  väittelivät  ganzfeld-ko- 
keiden  todellisesta  merkitykstä  (Honorton,  1985; 
Hyman,  1985).  Kiistan  aiheena  olivat  siihen 
mennessä  tehtyjen  ganzfeld-kokeiden  merkitys: 
osoittivatko  ne  ilmiön  olemassaolon  vai  eivät? 
Honortonin  mielestä  yliaistillisen  havaitsemisen 
olemassaolo  oli  niiden  avulla  osoitettu,  Hymanin 
mielestä  taas  monet  kokeet  olivat  menetelmälli¬ 
sesti  niin  puutteellisia,  että  niiden  perusteella  ei 
voitu  tehdä  mitään  johtopäätöksiä.  Lisäksi  hän 
osoitti,  että  mitä  parempia  julkaistujen  kokeiden 
tulokset  olivat,  sitä  heikompia  ne  olivat  mene¬ 
telmällisesti.  Kiista  päättyi  kuitenkin  hedelmäl- 
lisesti,  sillä  lopuksi  erimieliset  tutkijat  kirjoittivat 


yhteisartikkelin,  jossa  he  määrittelivät  metodolo¬ 
giset  standardit,  joiden  puitteissa  ganzfeld-kokei- 
ta  pitäisi  tehdä  (Hyman  &  Honorton,  1986). 

Tietokoneiden  kehittyminen  mahdollisti  me¬ 
netelmien  kehittämisen  entistä  pidemmälle  ja 
lopputuloksena  syntyivät  autoganzfeld-kokeet, 
joissa  tietokone  kontrolloi  täysin  kokeiden  kulkua 
ja  näin  kokeentekijän  tahalliset  tai  tahattomat 
vaikutusmahdollisuudet  kokeeseen  vähenivät. 
Tällaisessa  kokeessa  koehenkilö  makaa  ganzfeld- 
eristyksessä  ja  lähettäjä  yrittää  ajatuksen  voimalla 
lähettää  hänelle  mielikuvaa  tietokoneen  satunnai¬ 
sesti  valitsemasta  kuvamateriaalista.  Tietokoneel¬ 
le  on  tallennettuna  80  erilaista  kuvaa  (taidekuvia, 
lehtikuvia,  mainoksia)  ja  80  videota  (kestoltaan 
minuutti,  uutiskuvia,  kohtauksia  elokuvista), 
joista  kone  sitten  valitsee  kokeessa  käytettävät. 
Kokeen  aikana  vastaanottaja  kuvailee  ajatuksiaan 
ja  mielikuviaan  30  minuutin  ajan.  Lopuksi  hän  saa 
nähtäväkseen  neljä  kuvaa,  joista  pitää  valita  se, 
joka  vastaa  omia  mielikuvia  parhaiten. 

Kyseinen  asetelma  on  aikaisempia  parempi  sen 
vuoksi,  että  siinä  ihmisten  vaikutus  kokeen  kul¬ 
kuun  on  vähennetty  mahdollisimman  vähäiseksi 
ja  myös  tulosten  tulkinnanvaraisuutta  on  vähen¬ 
netty,  koska  kokeen  lopuksi  koehenkilön  pitää 
valita  neljästä  vaihtoehdosta  yksi. 


Ganzfeld-kokeen  lähettäjä  katselee  näytöltä  videonpätkää  ja  yrittää  ajatuksen  voimalla  välittää  tiedon  vastaanottajalle. 
Artikkelin  kuvat  ovat  peräisin  Edinburghin  yliopiston  Koestler  Parapsykologia-yksiköstä,  joka  muodostettiin  vuonna 
1983  Arthur  Koestlerin  ja  hänen  vaimonsa  Cynthian  testamentin  pohjalta. 

(Kuvat  julkaistu  Koestler-yksikön  luvalla). 

Autoganzfeld-ko- 
keita  tehtiin  354  kap¬ 
paletta  kahden  eri  ko- 
keenjohtajan  toimesta 
ja  kokeissa  käytettiin 
yhteensä  240  koehen¬ 
kilöä.  Tulosten  mukaan 
kokeessasaatiinosumia 
35  %,  kun  sattuman  pe¬ 
rusteella  tuloksen  olisi 
pitänyt  olla  25%  luok¬ 
kaa.  Näytti  siis  siltä, 
että  parapsykologian 
ensimmäinen  toistetta¬ 
vissa  oleva  ilmiö  olisi 
löydetty.  Tutkijat  esit¬ 
telivät  tuloksia  arvostetussa  Psychological  Bul¬ 
letin  -lehdessä  vuonna  1994  (Bern  &  Honorton, 
1994),  mutta  lopettavat  artikkelinsa  kuitenkin 
varovaisesti:  vaikka  tulokset  olivat  lupaavia, 
ei  niiden  perusteella  voinut  tehdä  pidemmälle 
meneviä  johtopäätöksiä.  Niinpä  he  päättävät 
artikkelinsa  seuraavasti:  “[Tässä  esitetyt]  auto- 
ganzfeld-kokeet  sinällään  eivät  vielä  ole  riittävä 
toisto,  jonka  avulla  ilmiön  olemassaolo  voitaisiin 


osoittaa.  Niinpä  toi¬ 
vommekin,  että  tässä 
esitetyt  löydökset  ovat 
riittävän  provokatiivi¬ 
sia,  jotta  muut  tutkijat 
yrittäisivät  vastaavilla 
menetelmillä  löytää 
saman  ilmiön”. 

Muut  tutkijat  tart¬ 
tuivat  haasteeseen  ja 
koetta  on  viimeisen 
viiden  vuoden  aikana 
toistettu  useaan  ottee¬ 
seen.  Nyt,  kun  koetu¬ 
loksia  on  huomattavan 
paljon  saatavilla,  ovat 
englantilaiset  parapsykologit  Julie  Milton  ja 
Richard  Wiseman  arvioineet  tuloksia  Psycho¬ 
logical  Bulletin-lehdessä  (Milton  &  Wiseman, 
1999).  Heidän  artikkelinsa  on  meta-analyysi  30 
tutkimuksesta,  jotka  on  tehty  seitsemän  eri  labo¬ 
ratorion  toimesta.  Kaiken  kaikkiaan  tutkimuk¬ 
siin  sisältyy  1 198  koekertaa.  Tulokset  osoittavat 
selvästi,  että  toistokokeiden  tulos  ei  ole  ollut 
lähellekään  tilastollisesti  merkitsevä.  Milton  ja 


Vastaanottaja  makaa  eristetyssä  huoneessa 
ja  yrittää  aistia  lähettäjän  lähettämiä  mielikuvia. 


Kokeenjohtaja  valvoo  kokeen  kulkua. 

Wiseman  pohtivat,  että  aikaisemmat,  näennäisen 
positiiviset  tulokset  ovat  saattaneet  johtua  sattu¬ 
masta  ja  menetelmällisistä  virheistä.  On  esimer¬ 
kiksi  havaittu,  että  joissakin  varhaisissa  kokeissa 
tapahtui  nk.  ärsykevuotoa  eli  koehenkilöllä  oli 
mahdollista  saada  normaalien  aistien  välityksellä 
jonkinlaista  tietoa  esitettävästä  kuvasta.  Eräässä¬ 
kin  koetyypissä  liikkuva  videokuva  aiheutti  ero¬ 
tettavissa  olevan  muutoksen  kuulokkeiden  kautta 
kuuluvassa  kohinassa. 

Johtopäätöksenään  Milton  ja  Wiseman  esittä¬ 
vät,  että  ganzfeld-paradigman  perusteella  ei  voida 
todentaa  yliaistillisen  havaitsemisen  olemassa¬ 
oloa.  Ganzfeld -menetelmän  tarjoama  lupaus  on 
siis  jäänyt  täyttymättä.  B 

Tietoisuus  ja 
kvanttifysiikka 

Jukka  Häkkinen 

Kvanttifysiikan  epämääräinen  soveltami¬ 
nen  on  pseudotieteellisissä  teksteissä 
erittäin  yleistä.  Näiden  tekstien  kirjoit¬ 
tajilla  on  taipumus  sujuvasti  sekoittaa  kentät  ja 
energiat  chakroihin  ja  auroihin.  Teksteissä  vedo¬ 
taan  usein  moderniin  tietoisuudentutkimukseen, 
jossa  esitettyjen  ajatusten  mukaan  tietoisuus  oli¬ 
si  selitettävissä  jonkinlaisen  kvanttimekaanisen 
prosessin  avulla. 

Tämän  näkemyksen  edustaja  on  esimerkik¬ 
si  matemaatikko  Roger  Penrose,  jonka  kirja 
Emperor’s  New  Mind  oli  erittäin  suosittu  joitakin 
vuosia  sitten.  Penrosen  teorian  mukaan  tietoi¬ 
suuden  ominaisuudet  muistuttavat  niin  paljon 
kvanttifysiikan  teorioita,  että  tietoisuuden  seli¬ 
tys  saattaisi  piillä  kvanttifysikaalisella  tasolla. 
Tämän  teorian  mukaan  solun  tukirangan  pienet 
osaset,  mikrotubulukset,  olisivat  niitä  rakenteita, 
joiden  välityksellä  kvanttitaso  vuorovaikuttaisi 
neuronien  kanssa.  Nämä  vuorovaikutukset  sai¬ 
sivat  aikaan  tietoisuutemme  ja  selittäisivät  sen, 
miksi  tietoisuuden  neuraalisen  teorian  luominen 
on  ollut  niin  vaikeaa. 

Penrosen  spekulatiivinen  teoria  on  pitkään  ollut 
vain  teoreetikkojen  ja  mystikkojen  kiinnostuksen 
kohteena,  mutta  nyt  aiheesta  on  julkaistu  myös 
fyysikon  näkemys.  Science-lehden  helmikuun 
numero  (Seife,  2000)  kertoo  Max  Tegmarkin 
Physical  Review  E  -lehdessä  ilmestyvästä  tut¬ 
kimuksesta.  Tegmarkin  mukaan  aivot  eivät  ole 
kvanttitietokone,  koska  hermosolut  toimivat  liian 
hitaasti  pystyäkseen  hyödyntämään  kvanttitason 
ilmiöitä:  “Jos  hermosoluillamme  on  jotakin  teke¬ 
mistä  ajattelumme  kanssa,  jos  siis  hermosolujen 
aktivaatiohahmot  vastaavat  jollakin  tavalla  aja- 
tushahmojamme,  me  emme  ole  kvantti  tietoko¬ 
neita.” 

Keskeisin  ongelma  on  aivojen  liian  korkea  läm¬ 
pötila,  joka  aiheuttaa  liikaa  häiriöitä.  Jos  kvant- 
tiefektit  vaikuttaisivat  aivojen  toimintaan,  aivo¬ 
jen  lämpötilaa  pitäisi  laskea  lähelle  absoluuttista 
nollapistettä.  g 

Lähteet 

Seife,  Charles  (2000)  Cold  numbers  unmake  the 
quantum  mind.  Science  287,  791. 


SKEPTIKKO  1/2000 


7 


Risto  K.  Järvinen 

Humanoidia 

tapaamassa 

Vuoden  1998  elo-syyskuussa  ilmestyi  Etelä-Suomen  pelloille  muutaman  päivän  aikana 
kolme  mystistä  viljakuviota.  Vuoden  2000  maaliskuussa  Skeptikko-lehdellä  oli  mahdol¬ 
lisuus  tutustua  yhteen  kuvioiden  tekijöistä. 


Tämä  on  Skeptikko-lehden  uuden  päätoi¬ 
mittajan  ensimmäinen  artikkeli  lehdes- 
sämme.  Päätoimittaja  tietysti  haluaa,  että 
hänen  ensimmäinen  juttunsa  muistetaan,  joten 
pitkän  pähkäilyn  jälkeen  hän  päättää  haastatella 
humanoidia.  Sellaisia  haastatteluja  ei  Skeptikossa 
ole  aikaisemmin  julkaistu  -  muissa  lehdissä  ehkä 
liiankin  usein. 

Varmaa  ei  tosin  ole,  onko  haastateltava  huma¬ 
noidi  vai  extra-terrestriaalinen  tai  exstra-dimen- 
sionaalinen  superminäolento  vai  älykäs  Maa-äiti, 
Gaia.  Tai  he  kaikki  yhdessä.  Tai  peräti  ihminen, 
joka  kuitenkin  osaa  käyttää  äärimmäisen  salaista 
modernia  teknologiaa,  kuten  näkymätöntä  sätei¬ 
lyä  ja  kauko-ohjattuja  ilmakehän  ilmiöitä. 

Varmaa  on  vain  se,  että  kyseinen  henkilö  on 
ollut  tekemässä  viljakuvioita,  joista  näyttävin, 
Sipoon  kuvio,  pääsi  Ilta-Sanomien  kanteen  -  ja 
nyt,  puolitoista  vuotta  myöhemmin,  Skeptikko- 
lehden  kanteen. 

Opel  Kädet  eteerisenä  ilma-aluksena 

Humanoidi  asuu  aivan  tavallisen  tuntuisessa 
kerrostalossa  Helsingissä.  Mutta  jo  alaovella  huo¬ 
maa,  ettei  mistään  tavallisesta  henkilöstä  ole  kyse. 
Ovi  ei  aukea,  koska  sitä  pitää  lukossa  jonkinlainen 
mystinen  numerokoodi. 

Pyydän  humanoidia  lähettämään  koodin  näky¬ 
mättömillä  aalloilla  aivoihini,  ja  hän  tekee  niin: 
matkapuhelimella. 

Sisään  päästyäni  joutuu  astumaan  eräänlaiseen 
Faradayn  häkkiin,  josta  tulee  mieleen  myös  van¬ 
hanaikainen  paljeovinen  teräshissi.  Häkin  seinäl¬ 
lä  on  taulu,  jossa  on  numeroita.  Humanoidi  on 
neuvonut  painamaan  numeroa  neljä.  Huomaan, 
että  kyseinen  painike  on  sulanut  humanoidin  su- 
perenergisten  sormien  voimasta.  Minkään  muun 
kerroksen  painike  ei  ole  sulanut. 

Ovikello  soi  kuin  meditaatiokongi.  Askeleita, 


ja  siinä  hän  on:  humanoidi.  Seisoo  eteisessä  kuin 
kuka  tahansa  meistä.  Näyttää  ihmiseltä:  nuorelta, 
laihalta,  silmälasipäiseltä,  poninhäntäiseltä  mie¬ 
heltä. 

-  En  valitettavasti  ole  kerennyt  siivota,  huma¬ 
noidi  sanoo.  Pölynimurilta  näyttävä  laite  seisoo 
keskellä  olohuonetta  kuin  aikakone. 

Istumme  alas  keittiön  ja  olohuoneen  välillä 
olevan  pöydän  ääreen.  Kysyn  huolellisesti  val¬ 
mistelemani  ensimmäisen  kysymyksen: 

-  Viljakuvioiden  yhteydessä  törmää  usein  ker¬ 
tomuksiin  pienistä  nopeasti  liikkuvista  valois¬ 
ta,  joiden  yleisesti  uskotaan  olevan  aineettomia 
plasmapalloja.  On  puhuttu,  että  valot  voivat  tulla 
myös  eteerisistä  aluksista,  joista  käsin  lasketaan 
peltoon  kuvioiden  rajat  määrittävät  energiavallit 
ja  ohjataan  viljaa  taittavia  plasmapalloja  vallien 
sisällä.  Siis,  minkälaisia  plasmapalloja  teillä  oli 
käytettävissänne? 

-  Plasmapalloja? 

-  Tai  minkälainen  eteerinen  ilma-alus  teillä  oli 
käytettävissänne? 

-  Tummansininen  Opel  Kädet. 

-  Opel? 

-  Kädet. 

Katselen  hämmentyneenä  ympärilleni.  Kirja¬ 
hyllyssä  on  teos  “Hitlerin  viimeiset  päivät”  ja 
videokasettaja  on  kaikkialla.  Lattia  on  puuta. 

-  Päivällä  meillä  oli  käytettävissämme  toinen 
auto,  erään  tunnetun  yhtiön  pakettiauto,  jolla 
teimme  tiedusteluretkiä  ja  etsimme  sopivia  koh¬ 
teita.  Viljakuviot  teimme  yöllä.  Tulimme  paikalle 
sillä  Kadetilla. 

-  Viljakuvioita  teitte  kaikkiaan  kolme? 

-  Niin.  Ensimmäinen  väsättiin  Helsinki-Van- 
taan  lentoaseman  lähelle  siten,  että  kuvio  nä¬ 
kyisi  laskeutuvien  koneiden  ikkunoista.  Mutta 
kukaan  ei  huomannut  kuviota  koskaan.  Se  oli 
onni,  sillä  alussa  meillä  oli  vielä  oikea  tekniikka 
hakusessa. 

“Humanoidin”  maanpinnalta  ottamasta  videokuvasta  näkyy  hyvin,  kuinka  vilja  on  lakoontunut  epäluonnolisesti. 


-  Minkälaisella  tekniikalla  kuviot  teitte? 

-  Olimme  suunnitelleet  viljakuvion  paperille, 
mutta  lentokentän  kohteessa  havaitsimme,  ettei 
kuvioita  niin  voi  tehdä.  Seuraavissa  kohteissa 
havaitsimme,  että  paras  tekniikka  on  vain  mennä 
pellolle  ja  ryhtyä  töihin. 

-  Luottaa  korkeamman  voiman  tai  alitajunnan 
johdatukseen? 

-  Jotenkin  niin...  Seuraavat  viljakuviot  onnis¬ 
tuivat  paremmin.  Teimme  ne  Inkoon  Degerbyhyn 
ja  Sipooseen  vanhan  Lahdentien  varteen.  Ja  ne 
löydettiinkin,  koska  kuviot  näkyivät  tielle  hy¬ 
vin.  Oletko  muuten  huomannut,  että  aika  usein 
viljakuviot  näkyvät  tielle  hyvin?  Mitä  luulet  sen 
merkitsevän? 

-  Ei  kai  kuvioista  ole  iloa,  jos  niitä  ei  kukaan 
näe...  Mutta  -  samoihin  aikoihin  ilmestyi  myös 
Siuntioon  viljakuvio,  Stonehengen  kuvion  pie¬ 
noismalli.  Te  ette  sitä  tehneet? 

-  Emme.  Olimme  yllättyneet,  että  joku  muukin 
oli  ollut  samaan  aikaan  liikkeellä.  Mutta  ei  se 
oikeastaan  yllätys  ole,  sillä  aika,  jolloin  kuvioita 


pystyy  tekemään,  on  lyhyt.  Viljan  pitää  olla  sopi¬ 
vasti  tuleentunutta,  mutta  ei  vielä  pois  puitu. 

Salainen  tekniikka  hankittu 
peruskoulusta 

Humanoidi  syö  mikroaaltouunin  oloisessa 
mystisessä  laitteessa  lämmittämäänsä  Jalostajan 
valmiseinestä  ja  juo  päälle  maitoa.  Minä  jatkan 
kyselyjäni. 

-  Mitä  te  haluatte  kuvioilla  viestittää?  Oppi¬ 
mista  ilman  opetusta?  Uskallusta  astua  sisään 
uudenlaiseen  maailmaan,  joka  kyseenalaistaa 
materiaalisen  ,  ihmiskeskeisen  maailmankuvan? 
Ihmiskunnan  tietoisuuden  sisäistä,  kollektiivista 
muutosta?  Nykyajan  väliaikaisten  temppeleiden 
paikkoja?  Maapallon  akupunktiopisteitä?  Nostat  - 
teko  te  kasvien  solujen  sekä  mineraalien  kiteiden 
värähtelytasoa?  Tiedotatteko  Maan  ulkopuolisis¬ 
ta  sivilisaatioista  vai  tulevista  tärkeistä  astrono¬ 
misista  tapahtumista? 

-  Emme. 

-  Ette? 

-  Emme  mitään  noista. 

-  Ette  mitään  ? 

-  Äh.  Idea  syntyi  kerran  hulluna  humalassa. 
Alunperin  olin  innostunut  viljakuvioista  vuonna 
1990,  kun  näin  Led  Zeppelinin  kokoelmalevyn 
kannessa  pellolla  viljakuvion  ja  ilmalaivan  var¬ 
jon.  Lisäksi  minuun  ovat  vaikuttaneet  suures¬ 
ti  Juhan  af  Grannin  hirvittävän  hauskuuttavat 
"dokumenttiohjelmat.  Teemme  muutenkin  kaik¬ 
kea  hullua.  Looginen  seuraus  oli  lähteä  viljaku- 
viontekoon  itsekin. 

Humanoidi  (tai  mikä  hän  onkaan)  kaivaa  hyllys¬ 
tä  kuvaamansa  Led  Zeppelinin  levyn.  Tarkastelen 
sitä  vaitonaisena.  Olohuoneen  seinällä  roikkuva 
avaruusnaamio  alkaa  näyttää  yhä  enemmän  vain 
jonkin  eläimen  kallolta. 

-  Oletko  sinä...  ihminen? 

-  Tiettävästi. 

-  Onko  sinulla  hallussasi  salaista  tekniikkaa? 
Muutenhan  kuvioita,  jotka  on  alan  piireissä  hy¬ 
väksytty  “virallisesti"  oikeiksi,  ei  olisi  voinut 
tehdä. 

-  On.  Mutta  ei  niin  hirvittävän  salaista.  Se  on 
hankittu  lähinnä  peruskoulun  ala-asteen  kuvaa- 
mataidontuntien  harpinkäyttöjaksolta. 

Humalatila  ei  estänyt  toimintaa 

Human(oidi)  kertoo,  että  viljakuvioiden  te¬ 
kemisen  tekniikka  on  yksinkertainen.  Toiseen 
jalkaan  laitetaan  lenkkitossu,  joka  on  kiinnitetty 
teipillä  noin  metriseen  laudankappaleeseen.  Lau¬ 
ta  taas  on  vuorattu  teltta-alustalla,  ettei  maastoon 
jää  jälkiä  laudan  terävistä  reunoista.  Toisessa 
jalassa  on  myös  lenkkitossu,  joka  on  ympäröity 
sanomalehtiä  täynnä  olevalla  muovipussilla. 

-  Homman  tekeminen  jälkiä  jättämättä  on  yl¬ 
lättävän  helppoa.  Pellolla  kulkee  vanoja,  joille  ei 
ole  kylvetty  mitään,  ja  kuka  on  pellolla  liikku¬ 
nut,  tietää  että  kulkeminen  niitä  pitkin  onnistuu 
helposti  korsia  kaatamatta.  Lähestyimme  aluetta 
jokainen  eri  suunnalta,  ettei  muodostuisi  polkua. 
Ja  kun  silmä  tottui  pimeään,  ympärilleen  näki  hy¬ 
vin.  Ohikulkijat  eivät  meitä  nähneet  autonvalojen 
tai  katulamppujen  sokaisemina.  Päällämme  oli 
luonnollisesti  tummat  vaatteet  ja  pipot. 

-  Työhön  tarvitaan  lisäksi  narukela,  jossa  on 
säännöllisin  mihinkään  mittajärjestelmään  sovel¬ 
tumattomin  välein  solmuja  merkkinä  siitä,  minkä 
kokoisia  ympyränkehiä  aiotaan  tehdä.  Ympyrän 
tekemiseen  tarvitaan  kaksi  henkilöä.  Yksi  toimii 


Humanoidi  paljastaa  Skeptikolle  salaisen  tekniikkansa. 


keskitappina  ja  toinen  kiertää  narun  kanssa  kehää 
ja  kaataa  “suksellaan"  viljaa.  Suoran  tekemiseen 
tarvitaan  yksi  henkilö  lisää.  Kaksi  seisoo  narun 
päissä  ja  yksi  kulkee  “suksen"  kanssa  pitkin  lin¬ 
jaa. 

-  Ei  se  ole  sen  kummempaa.  Jos  katsot  meidän 
viljaku vioitamme  ja  muitakin  viljakuvioita,  ne 
muodostuvat  yleensä  vain  suorista  viivoista  ja 
ympyröistä  ja  ympyrän  kaaren  osista.  Ne  ovat 
yksinkertaisia  harpilla  piirrettäviä  geometrisiä 
kuvioita.  Tämän  parempaan  meidän  kolmihen¬ 
kinen  joukkueemme  ei  vielä  ole  pystynyt. 

Mies  kertoo,  että  viljaa  kaataessa  pitää  olla 
tarkkana  siinä,  että  lakoontumissuunnat  on  tehty 
järjestelmällisesti.  Lakoontumissuuntaa  on  hyvä 

vaihtaa  vasta-  j a  myötäpäivään.  Kuvioiden  reunat 
täytyy  tehdä  erityisen  tarkkaan,  muuten  viljan 
kaataminen  on  suuripiirteisempää.  Homma  on 
erittäin  raskasta.  Kahden  kuvion  tekemisen  jäl¬ 
keen  yksi  mies  jättäytyi  pois  porukasta,  kun  ei 
jaksanut  lähteä  tekemään  kolmatta,  “mestarinäy¬ 
tettä’'  Sipooseen  (kansikuva). 

-  Soitin  keskellä  yötä  eräälle  toiselle  hepulle, 
joka  suostui  lähtemään  matkaan,  vaikka  sattui  ole¬ 
maan  hirvittävässä  humalatilassa.  Saimme  kuin 
saimmekin  viljakuvion  tehtyä,  vaikka  humalassa 
ollut  kaatuili  pellolla,  piti  meteliä,  poltti  tupakkaa. 
Jos  masterpieceä  katsoo  tarkkaan,  huomaa  kuvion 
toisessa  päässä  olevan  “reiän”  keskellä  mustan 
läntin,  joka  on  mutalammikko.  Siihen  lammik¬ 
koon  humalaisemme  kaatuili.  Saimme  peitellä 
hänen  jälkiään  tosissamme. 

-  Kaverilta  meni  muisti.  Vasta  seuraavalla  vii¬ 
kolla,  kun  vuokrasimme  lentokoneen  ja  kävim¬ 
me  katsomassa  ilmasta,  millaista  jälkeä  olimme 
saaneet  aikaan,  hän  ymmärsi  olleensa  mukana 
tekemässä  aika  suurta,  noin  200  metriä  pitkää  ku¬ 
viota.  Koneen  pilottikin  hämmästeli  näkemäänsä 
niin,  että  oli  lentää  päin  voimalinjoja. 

Ei  tarvetta  todistella 

Mies  kaivaa  hyllystään  esiin  videonauhan  ja 
näyttää  lentokoneesta  kuvaamaansa  materiaalia. 
Hän  lupaa  toimittaa  nauhasta  Skeptikolle  paino¬ 
kelpoisia  still-kuvia,  media-alan  ammattilainen 
kun  on,  kuten  kaikki  muutkin  tempaukseen  osal¬ 
listuneet. 

-  Väitätkö  siis,  että  viljakuviot  ovat  huijausta? 

-  Ne  ovat  kepponen. 

-  Mutta  moni  on  meditoinnut  kuvioiden  keskel¬ 
lä,  tuntenut  syvää  rauhaa.  Moni  on  kokenut  kuviot 
aidoiksi,  tuntenut  ne  aisteissaan,  hengittänyt  nii¬ 
den  keskellä  ja  joutunut  myöntämään,  että  niissä 
on  jotakin  sellaista,  mitä  ei  voi  selittää.  Taivute¬ 
tut  sukkapuikkot  ovat  reagoineet  salaperäiseen 
energiaan  ympyröiden  reunoissa  ja  keskuksissa. 
Kuviot  ovat  vaikuttaneet  ihmiseen,  antaneet  hy¬ 
viä  tuntemuksia. 

-  Ei  minulla  mitään  sitä  vastaan  ole,  että  kuviot 
antavat  hyviä  tuntemuksia,  mieluummin  jollekin 
hyvännäköiselle  tytölle. 

-  Miten  selität  joidenkin  kuvioiden  ympäriltä 
löytyneet  geenimutaatiot? 

-  Haistaanko  me  niin  pahalle? 

-  Mutta...  skeptikkoleirin  suureksi  pettymyk¬ 
seksi  ei  ennen  tätä  ole  löytynyt  ketään,  joka 
olisi  nähnyt  mitään  epäilyttävää,  eikä  kukaan  ole 


myöntänyt  niitä  tehneensä... 

-  En  tiedä  paljonko  se  tuhottu  vilja  maksaisi, 
mutta  varmasti  sen  verran,  että  emme  sitä  halua 
pulittaa.  Ei  meillä  ole  mitään  intoa  paljastaa  it¬ 
seämme.  Valokuvia  viljakuvioiden  teosta  ei  ole. 
Kuinka  kuvaaminen  onnistuisi  pilkkopimeässä 
ilman  kalliita  erikoislaitteita?  Ehkä  jotkut  jossa¬ 
kin  muualla  ovat  uskaltaneet  kuvata  salamalla, 
ehkä  siitä  ne  plasmapallot. 

-  Eikä  meillä  ollut  tarvetta  kerätä  todisteita  ke¬ 
tään  varten.  Me  olimme  vain  pitämässä  hauskaa. 
Asiasta  ei  ole  kerrottu  kuin  parhaille  kavereille, 
joista  joku  on  sitten  kertonut  asian  sinulle.  Eikö 
ole  totta,  että  minä  en  tätä  haastattelua  pyytänyt 
tekemään,  aloite  tuli  sinulta? 

-  Totta  on.  Mutta  miksei  keskeneräisiä  kuvioita 
ei  ole  koskaan  mistään  löydetty? 

-  Mistä  kukaan  voi  tietää,  onko  jokin  kuvio 
jäänyt  kesken  vai  ei? 

Kepponen? 

Utelen  edelleen: 

-  Jos  kyseessä  on  kepponen,  eikö  olisi  loo¬ 
gisempaa  tehdä  viljapeltoon  graffiti-tyyppisiä 
haistatteluja? 

-  Väline  määrittelee  muodon.  Graffitille  on 
ominaista  sotkeminen,  koska  sitä  tehdään  va¬ 
paalla  kädellä.  Peltoon  ei  saa  järkeviä  kuvioita 
kuin  harppi-viivotin  menetelmällä.  Sitäpaitsi 
haistettelu  ei  saavuttaisi  mitään  huomiota.  Me 
halusimme,  että  kuviomme  noteerataan  ja  niiden 
alkuperää  pohditaan  vakavasti.  Olin  revetä,  kun 
näin  Sipoon  kuvion  Ilta-Sanomien  kannessa.  Sa¬ 
mana  iltana  menin  kapakkaan  ja  katselin,  kuinka 
ihmiset  lukivat  lehteä.  Kun  he  avasivat  kuviosta 
kertovat  sivut,  herättelin  keskustelua  ja  kyselin, 
miten  kuviot  heidän  mielestään  ovat  syntyneet. 
Vastauksia  oli  niin  monta  kuin  vastaajiakin. 

Mies  kertoo,  että  myöhemmin  eräs  Ilta-Sano¬ 
miin  kirjoittava  freelance-toimittaja  oli  tekemäs¬ 
sä  heistä  juttua,  mutta  lehden  linjaan  ei  sopinut 
pikkurötöstelijöiden  esitteleminen  ja  jopa  jonkin¬ 
laisiksi  esikuviksi  nostaminen. 

Kuviot  tulkittu  aidoiksi 

Inkoon  Degerbyn  ja  Sipoon  viljakuvioissa  on 
moni  kokenut  sellaisia  tuntemuksia,  ettei  kysees¬ 
sä  voi  olla  huijaus.  Lars  Österman  kirjoittaa 
Ultra-lehdessä  kuvioiden  ilmestymisen  jälkeen: 
“Mielestäni  myös  tämä  kuvio  on  sen  verran  vai¬ 
kuttava  kokonaisuus,  että  minun  on  todella  vaikea 

nähdä,  että  se  olisi  voitu  -  ja  ehditty  -  tehdä  yksin¬ 
kertaisin  apuvälinein  kenenkään  huomaamatta  ja 
jälkiä  jättämättä.” 

Ultrassa  2/2000  Tapani  Koivula  kirjoittaa: 
“Vaikka  saattaa  kuulostaa  naurettavalta  kuvit¬ 
telulta,  Sipoon  kuvioissa  koin  tervehdyksen  it¬ 
selleni.  Symbolit,  jotka  kuvioista  ensimmäisinä 
tulivat  mieleeni,  olivat  kuva  radiotoimittajasta 
(kuulokkeet  korvilla  ja  mikrofoni  edessä)  sekä 
sen  alle  piirretty  karttapallo.  Olen  parin  vuo¬ 
den  ajan  toimittanut  Lähiradion  paikallisradioon 
Radio  Rajatietoa,  rajatiedon  radio-ohjelmaa.  -  - 
Karttapallo  taas  luontevasti  viittaa  kansainväli¬ 
syyteen  ja  maailmanmatkoihini.  Kolmas  yhteen¬ 
sattuma  ilmeni,  kun  otin  esille  alueen  karttalehden 
pääkaupunkiseudun  puhelinluettelosta.  Sipoon 
viljakuvioita  lähinnä  sijaitseva  paikallistie  on  ni¬ 
meltään  Koivulantie,  mikä  on  varsin  harvinainen 
tiennimi,  ainakin  Etelä-Suomessa.” 

J a  myöhemmin:  “Toisaalta  skeptikkojen  pelkkä 
ilmaanhuitaisu  -  helppohan  niitä  on  pyöräytellä 
yön  pimeydessä  -  ei  riitä  alkeelliseksikaan  to¬ 
disteeksi  siitä,  että  viljakuviot  ovat  ihmisen  teke¬ 
miä.  Itse  olen  tarkastanut  kaikki  johtolangat,  joita 
Suomen  viljakuvioiden  tekijöistä  olen  kuullut, 
mutta  yksikään  ei  ole  johtanut  syyllisten  jäljille 
-  poliisienkaan  aktiivisuudesta  huolimatta.” 

Kysyn  viljakuvioiden  tekijältä,  eikö  ole  ikävä 
huijata  ihmisiä,  antaa  turhia  lupauksia. 

-  Ei  se,  että  me  olemme  tehneet  nämä  kuviot 
tarkoita  sitä,  etteivät  jotkut  hienoimmat  viljakuvi¬ 
ot  voisi  olla  aitoja.  Me  emme  ole  keksineet  vielä, 
kuinka  kaikkein  monimutkaisimmat  on  voitu  teh¬ 
dä.  Kaikki  on  mahdollista. 

-  Et  ole  siis  täysiverinen  skeptikko? 


-  Skeptikoksi  en  voi  ryhtyä,  koska  äärimmäi¬ 
nen  skeptisyys  on  myös  eräänlainen  uskonto. 
Silloin  pyhää  kirjaa  edustaa  fysiikan  kirja,  ja 
kaikki,  mikä  ei  ole  kyseisen  opuksen  mukaista, 
on  harhauskoa. 

-  Viljakuvionistit  eivät  kuitenkaan  usko  kerto¬ 
mustasi.  Kirjoita  nyt  lapulle  tarkka  päivämäärä 
ensi  kesältä,  koska  tulette  tekemään  seuraavat 
kuviot  ja  minne.  Pannaan  lappu  varmaan  talteen 
ja  avataan  sitten,  kun  kuviot  on  taas  “virallisesti” 
hyväksytty. 

-  On  vaikea,  jos  ei  mahdotonta,  sanoa  täsmäl¬ 
lisiä  aikoja.  Sopiva  hetki  kuvioiden  tekemiselle 
riippuu  säästä:  kuinka  vilja  on  kesän  aikana  kas¬ 
vanut  otolliseen  tilaan,  onko  se  sateen  lakastamaa. 
Ja  koska  on  täysikuu?  Täysikuun  aikana  kiinni¬ 
jäämisen  uhka  on  liian  suuri.  Kuinka  moni  vilja- 
kuvio  muuten  on  ilmestynyt  täysikuun  aikana? 

-  ??? 

-  Sen  verran  voin  paljastaa,  että  eräänä  päivä¬ 
nä  saattaa  ilmestyä  ufokuvio  myös  järven  jäälle 
paikkaan,  jossa  sen  havaitsee  helposti  esimerkiksi 
korkealta  kalliolta.  Jäälle  kuvion  tekeminen  on 
helppoa.  Kun  sinne  tallaa  kunnon  jäljet,  ei  niitä 
aluksi  huomaa  lainkaan.  Mutta  keväällä,  kun  jäät 
alkavat  sulaa,  tallatut  kuviot  näkyvät  tummem¬ 
pina  aivan  kuin  ladutkin,  ja  tulevat  herättämään 
valtavaa  ihmetystä. 

Haastattelun  lopuksi  juomme  kahvia  ja  syöm¬ 
me  pullaa.  Löydän  oma-aloitteisesti  tien  ulos. 
Aurinko  paistaa  eri  tavalla  kuin  kaksi  tuntia  ai¬ 
kaisemmin.  ■ 


Viljakuviot  ovat  monimutkaistuneet  ja  lisääntyneet  70-luvulta  tähän  päivään  saakka.  Tämä  kertonee  siitä,  että  tekijät 
ovat  oppineet  yhä  parempia  tekniikoita.  “Humanoidi”  esittelee  videolta  omaa  kuviotaan.  Huomaa  erikoiset  sormet. 

Goes  business 
-  naturally 


Lapsena  äiti  ja  isä  opettivat,  että  raha  ei 
kasva  puussa.  Nuorena  kaverit  opet¬ 
tivat,  että  poliisilla  on  mukanaan  ku- 
mipuun  oksa.  Nyt  aikuisena  luon tais- 
tuotekauppiaat  opettavat,  että  po- 
tenssipuun  kuorijauheesta  oksa  vain  vahvistuu. 
Tällä  periaatteella  päätti  Bara  Normal  aloittaa 
oman  luontaistuotevalmistuksensa. 

Luontaistuotehtimon  raaka-ainevarastohan 
muistuttaa  Milla  Magian  noitajuomaohjeita. 
Lepakonkynsiä  ja  lohikäärmeen  verta  pakkiin 
-ravistus,  hämmennys  ja  juh¬ 
lajuoma  on  valmis.  Alkuin- 
vestointina  tarvitaan  sivukir¬ 
jastosta  lainattu  kasvikirja, 
jossa  on  riittävästi  kasvien 
nimiä.  Näin  löydämme  tar¬ 
vittavia  raaka-aineita. 

Ja  olipa  näitä.  Potenssipuun 
veroisia  mieskunnonnos- 
tattajia  ovat  aivan  varmasti 
ainakin  jäykkäpitkäpalko  ja 
pukinparta  sekä  luonnolli¬ 
sesti  kohokki.  Häpykannus 
ja  haarapalpakko  sopinevat 
sukupuoleen  katsomatta. 

Hieman  romanttisempia 
raaka-aineita  ovat  lemmikki 
ja  lutukka.  Uneliaisuuteen  autanee  yövilkka  ja 
unettomuuteen  unikko.  Haavayrtti,  syyläjuuri 
ja  hammasjuuri  ovat  kelpo  tavaraa  perinteisiin 
vaivoihin.  Postmoderniin  hämmennykseen  aut¬ 
taa  päimäruoho  ja  komplisoidun  yhteiskunnan 
valinnanvaikeuteen  luonnollisesti  pähkämö.  Vii¬ 
me  hätään  on  vanha  tuttu  hullukaali. 

Eettisesti  korkeatasoisena  ihmisenä  tulin  kui¬ 
tenkin  huolissani  miettineeksi,  lieneekö  jokin 
kasveista  myrkyllinen  tai  ehkä  jopa  haitallinen 
ihmiselle.  Koska  eläinkokeet  ovat  epäeettisiä, 
eivätkä  tuttavat  suostuneet  ihmiskokeisiin,  oli 
asia  ratkaistava  toisin.  Onneksi  on  homeopatia. 

Se  opettaa,  että  mitä  enemmän  laimennamme, 
sitä  enemmän  teho  kasvaa.  Mutta  nythän  on  niin, 


että  jos  kasvista  pusertaa  tipan  liemeen  ja  sitä 
laimentaa,  niin  maksimaalinen  teho  ei  vieläkään 
irtoa.  Tehokkaampaa  on  antaa  kasvin  varjon  hel¬ 
lästi  hyväillä  rohdoslientä.  J a  vielä  tehokkaampaa 
on,  jos  vain  kuva  tuosta  kasvista  ja  vielä  kirjan- 
kansien  suodattamana  joutuu  tekemisiin  lääkkeen 
kanssa. 

Näin  käynnistin  äärihomeopaattisen  luontais- 
tuotantolinjani.  Vesipullot  saavat  viivähtää  vielä 
hetkisen  värikuvakasvion  kannella  ennen  kuin 
liimaan  niihin  sopivat  etiketit.  Erinomaisella  me¬ 
netelmällä  voidaan  taata,  että 
myrkkyjä  ei  siis  kulkeudu  mu¬ 
kaan.  Säästyy  sitä  paitsi  tur¬ 
hanaikainen  metsässäjuoksun 
ja  kasvienopettelun  vaiva. 

Kun  ensi  viikolla  palautan 
kasvion  takaisin  kirjastoon, 
täytyy  myös  tuotantomene¬ 
telmiä  kehittää.  Olen  tosin 
senkin  jo  keksinyt.  Etikettejä 
kiinnittäessäni  ajattelen  kes¬ 
kittyneesti  kulloistakin  kas¬ 
via,  jolloin  aivoaaltoenergia 
siirtyy  pulloon  ja  troppi  vain 
paranee.  Täytyykin  muistaa 
sitten  etikettiin  merkitä:  Bara 
Normalin  homeopaattinen 
luontaistuote  -  uusi  entistä  tehokkaampi  koostu¬ 
mus.  Ja  hinta  vain  nousee. 

Yhtiön  suunnitelmiin  kuuluu  muuten  aloittaa 
Internet-kauppa  ja  listautua  samalla  pörssiin. 
Liikeideana  on  vastaanottaa  luottokorttimaksuja 
verkon  kautta  ja  luovuttaa  homeopaattiset  valmis¬ 
teet  telepaattisesti.  Maailmanlaajuiset  markkinat 
ja  alhaiset  varastointi-  ja  kuljetuskustannukset 
takaavat  johtavan  aseman  verkkokaupan  saralla 
jo  parin  vuoden  kuluessa.  Varovaisimpien  ana¬ 
lyytikkojen  mukaan  yhtiön  pörssiarvo  tuskin 
ohittanee  kolmen  suurimman  suomalaisen  yri¬ 
tyksen  yhteenlaskettua  arvoa  vielä  ensimmäisellä 
pörssiviikollaan. 


“Etikettejä  kiinnittäes¬ 
säni  ajattelen  keskitty¬ 
neesti  kulloistakin  kas¬ 
via,  jolloin  aivoaalto¬ 
energia  siirtyy  pulloon  j  a 
troppi  vain  paranee...” 

Historiallisuus  ei  ole 
hyväksyttävä  argumentti 
lääkeyrttien  käytön  puolesta 


Nykyään  esiintyy  usein  argumenttinä  lääkeyrttien  puolesta,  että  niitähän  on  käytetty 
monien  vuosisatojen  aikana.  Mutta  se,  että  jotain  on  historiassa  käytetty,  ei  todellakaan 
ole  todiste  siitä,  että  sillä  on  ollut  mitään  vaikutusta. 


Eniten  hämäävää  onkin,  että  meidän  ai¬ 
kamme  valitsee  vain  tietyt  historialliset 
lääkkeet.  Varmaakin  noin  puolet  historial¬ 
liset  rohtojen  aineista  unohdetaan.  Myös  esimer¬ 
kiksi  eri  eläinten  ulosteita  on  vuosisatoja  käytetty 
ja  jostain  syystä  punatukkaisten  poikien  virtsa¬ 
kaan  ei  nyt  ole  muodissa. 

Jos  “historiallisuus”  ja  varsinkin  “vanhojen 
naisten  viisaus”  on  toimivuuden  kriteerinä,  niin 
suosittelen  seuraavaa  ohjetta.  Ohje  on  Pernajas¬ 
ta  ja  käsiala  voidaan  ajoittaa  1600-luvun  keski- 
vaihelle.  Ohjeen  vieressä  on  kirjoitettu  toisella 
käsialalla  probatum  est,  eli  kokeiltu  on!  Kieltä 
ja  lauseiden  rakennetta  on  modernisoitu  kään¬ 
nettäessä. 

Hyvä  lääke  hänelle,  jota  suuri  sairaus 
koettelee 

Ensiksi  otetaan  koiranpentu,  joka  ei  ole  saanut 
muuta  kuin  emonsa  maitoa.  Sitä  pitää  kaltata  niin 
kuin  pientä  sikaa;  sitten  pentu  täytetään  seuraa- 
villa  aineksilla.  Ensin  otetaan  noin  luoti  karhun 
ihraa  tai  Pyhän  Johanneksen  voita  (jos  karhun 
ihraa  ei  ole  saatavilla),  luoti  inkivääriä,  luoti  laa- 
kerinlehtiä,  vähän  sahramia,  väinönputkea,  luoti 
marunaa,  vielä  vähän  pieniä  polttavia  nokkosia; 
nämä  ainekset  piennetään  huhmareessa  ja  sitten 
pentu  täytetään  niillä. 

Ja  paista  pentu  paistin- 
varrella;  sen  pitää  olla  hy¬ 
vin  paistettu.  Laita  paistet¬ 
taessa  vartaan  alle  puhdas 
astia,  johon  paistista  tippuu 
rasvaa.  Siitä  rasvasta  teh¬ 
dään  hyvä  salva.  Sitä  si¬ 


velletään  iholle  saunassa  kylvyn  jälkeen.  Sen  jäl¬ 
keen  sairaan  pitää  istua  ammeessa  niin  kuumassa 
kylvyssä  kuin  mahdollista.  Kylpy  on  valmistettu 
seuraavalla  tavalla: 

Otetaan  katajasta  risuja  ja  keitetään  niitä  puoli 
päivääj a  siihen  lisätään  puoli  puntaa  suolaa.  Sitten 
pitää  myös  polttaa  muurahaiskeko,  josta  tehdään 
lipeää.  Nämä  ainekset  sekoitetaan  ammeeseen,  ja 
lämmitetään  niin  kuumaksi  kuin  mahdollista. 

Aineen  uskottavuus  on  sen 
my  rky  1 1  isyyd  essä 

Lääke  siis  tepsii  kaikkiin  vakaviin  sairauk¬ 
siin  ja  siihen  on  yhdistetty  vuosisatojen  viisaus. 
Vuosisatojen  kokemus  ei  siis  ole  järin  relevantti 
argumentti  yrttien  käytön  puolesta,  koska  meillä 
on  myös  vuosisatojen  kokemus  muista  lääke¬ 
aineista. 

Vahva  ja  historiallisesti  hyväksi  todettu  lääke 
oli  myös  se  sperma  joka  joutuu  maahan  silloin 
kuin  hirtettävä  mies  saa  siemensyöksyn  (tapahtui 
joskus).  Eli  jos  haluaa  tutkia  jonkun  kasvin  mah¬ 
dollisia  lääketieteellisiä  ansioita,  niin  mielestäni 
pitää  olla  jotain  muita  syitä  siihen  kuin 
aikaisempi  käyttö. 

Tietenkään  en  väitä,  että  esimerkiksi  kaikki 
keskiajalla  ja  uuden  ajan  alussa  käytetyt  lääkkeet 
olisivat  olleet  tehottomia.  Minusta  onkin  hyvin 
uskottavaa,  että  esim.  kapi- 
punkkia  saatiin  keskiajal¬ 
la  tapetuksi  elohopealla. 
Mutta  aineen  uskottavuus 
on  sen  myrkyllisyydessä, 
ei  historiallisessa  käytös¬ 
sä.  1600-luvulla  talonpojat 

Käkisalmen  läänissä  parantivat  jodin  puutteesta 
johtuvia  tauteja  siirtämällä  potilaan  Venäjälle, 
ja  tämäkin  yleensä  auttoi,  koska  ihmiset  söivät 
kotikylänsä  viljaa  ja  maaperä  Venäjällä  oli  toisen¬ 
lainen,  ja  siellä  kotiruoka  sisälsi  jodia. 

Muistutus 

Pitää  kuitenkin  muistaa,  että  kasvitiede  kauan 
oli  tuleville  lääkäreille  pakollinen  aine  ja  että 
sitä  nimenomaan  opiskeltiin  lääketieteellisessä 
tiedekunnassa.  Kasvitieteen  uudistaja  Carl  von 
Linne  oli  lääkäri.  Suomen  ensimmäisen  kasvion 
(1673)  kirjoittaja  oli  lääketieteen  professori  Elias 
Tillandz  Turussa  ja  hän  oli  myös  ensimmäinen 
joka  maassamme  teki  tieteellisiä  ruumiinavauk¬ 
sia.  Mutta  jopa  hän  suositteli  ihmisen  pääkallolla 
kasvanutta  sammalta  tai  jäkälää  tai  kylpemistä 
Kupittaan  lähteen  vedessä  lepraa  vastaan.  1600- 
luvun  lääkäri  teki  varmaankin  parhaansa  ja  Til¬ 
landz  yritti  auttaa  spitaalipotilaitaan.  Kylpeminen 
Kupittaan  vedessä  paransi  ainakin  oloa  hetkeksi, 
kun  osa  syöpäläisistä  hukkui. 

Koulutetut  lääkärit  olivat  kasvitieteen  j a  yrttien 
käytön  varsinaisia  asiantuntijoita  ja  sen,  joka 
käyttää  historiallisia  argumenttia  yrttien  puolesta, 
sopii  muistaa,  että  juuri  tämä  asiantuntijaryh¬ 
mä  siirtyi  käyttämään  kemiallisesti  puhtaampia 
tuotteita. 

Valitettavasti  vuosisatojen  perinne  ei  ole  kovin 
vakuuttava  argumentti  yrttien  puolesta  niin  kauan 
kun  käyttäjä  ainoastaan  uskoo  vuosisatojen  perin¬ 
teeseen.  Meidän  aikamme  käsitys  hajuista  ja  miel¬ 
lyttävyydestä  ovat  hyvinkin  erilaisia  kuin  esim. 
1500-  ja  1600-luvuilla,  ja  tämä  käsitys  valitsee, 
mitkä  vanhoista  lääkkeistä  nostetaan  esille. 

Sen  vuoksi  eivät  vaihtoehtolääkkeiden  kannat¬ 
tajat  juoksekaan  koirien  perässä  pussien  kanssa 
ottamassa  ulostetta  talteen.  Aine  kun  sekä  rau¬ 
hoittaa  ulkoisesti  käytettynä  ihottumaa  ja  sopii 
sisäisesti  mitä  erilaisimpiin  vaivoihin.  Aineesta 
on  varmasti  satojen  vuosien  kokemus,  varsinkin 
jos  koira  on  pikimusta  tai  vitivalkoinen.  ■ 

FT  LENA  HULDEN 

(Suomen  ja  Skandinavian  historia, 

KESKIAIKA) 

Nullitus  in  verba 

Älä  usko 

kenenkään  sanoihin! 


Royal  Societyn  motto  tuli  mieleeni  Tampereen  yliopistolla  19.2.  pidetyn  "Paranormaalit 
ilmiöt  ja  tiede”  -konferenssin  luentoja  seuratessani. 

Huolimatta  siitä,  että  tilaisuuden  järjestäjät  Suomen  Paratutkimusarkisto  ja  Paranor¬ 
maalin  tieteellinen  tutkimusverkosto  olivat  laajasti  informoineet  eri  yhdistyksiä  ja  yleisöä 
tapahtumasta  (mm.  Skeptikko  4/99),  koostui  paikalle  saapunut  joukko  vain  tilaisuuden 
järjestäjistä,  luennoitsijoista,  paneelin  osanottajista  ja  kourallisesta  yleisöä. 

Tilaisuuden  ulkoinen  akateemisuus  lienee  vaikuttanut  siihen,  ettei  auditorio  pursunut 
yleisöä,  kuten  yleensä  tapahtuu,  kun  sisäänpääsymaksu  ja  keskustelu  paranormaaleista 
ilmiöistä  yhdistyvät. 

He,  jotka  eivät  ehtineet  tai  muuten  olivat  estyneet  saapumasta  tilaisuuteen,  eivät  me¬ 
nettäneet  mitään. 


Kalervo  Kangas 


ilaisuuden  aikataulu  oli  tehokkaan  tiivis. 
Useammat  luennoitsijat  ylittivät  aikansa 
eikä  keskusteluille  jäänyt  aikaa.  Iltaan 
sijoitettu  paneelikeskustelu  siirrettiin  yllättäen 
iltapäivään  luentojen  väliin.  Tästä  syystä  osa 
esitelmistä  jäi  kuulematta,  koska  olin  pakotettu 
kiirehtimään  junaan  juuri  paneelin  alettua.  Siksi 
kokemukseni  tilaisuudesta  perustuvat  vain  osaan 
päivän  ohjelmasta. 

Kulisseja 

Tampereen  yliopiston  tutkija  Jarkko  Kari, 
joka  on  myös  tilaisuuden  toisen  järjestäjän  Pa¬ 
ranormaalin  tieteellisen  tutkimusverkoston  pe¬ 
rustajia,  luennoi  paranormaalin  tieteellisestä 
tutkimuksesta  maailmalla  esitellen  vaikuttavan 
määrän  tilastotietoa  tutkimuksista,  tutkimuslai¬ 
toksista  ja  järjestetyistä  tilaisuuksista. 

Karin  mukaan  paranormaalia  tutkivat  foorumit 
sijaitsevat  pääasiassa  Pohjois-Amerikassa  ja  Eu¬ 
roopassa.  1990-luvulla  organisaatiot  ja  julkaisu- 
määrät  ovat  kasvaneet  massiivisesti! 


Luentonsa  päätteeksi  Kari  veti  langat  nippuun 
ja  esitti  johtopäätökset:  tuloksettomuus.  Tuloksia 
on,  mutta  ei  täydellistä  toistettavuutta.  Tulokset 
eivät  ole  luotettavia  ja  niihin  tulee  suhtautua 
varauksellisesti. 

Mieleeni  nousi  muistikuva  poikavuosien  län¬ 
nenelokuvista  ja  niiden  kiehtovista  kaduista,  joita 
reunustivat  kapakat,  erilaiset  käsityöliikkeet  ja 
tietenkin  virkavallan  ja  hautaustoimiston  toimiti¬ 
lat.  Hieman  vartuttuani  opin  tietämään,  että  koko 
katunäkymä  oli  taitavasti  rakennettu  pelkistä  ku¬ 
lisseista. 

“Suomalaista”  tutkimusta 

Seuraavana  luennoitsijana  oli  akateemikko, 
professori  Sergei  Kolmakovv  aiheenaan  henki- 
parannus  ja  fysiikka  -  tieteellinen  paradigman 
muutos? 

Konferenssiesite  esittelee  luennoitsijan  seu- 
raavalla  tavalla:  "Hammaslääketieteen  tohtori, 
Sergei  Kolmakovv,  DDS  (rus),  PhD  (Fin),  toimii 
professorin  virassa  Kuopion  yliopiston  fysiolo¬ 
gian  laitoksella.  Laitosta  arvostetaan  monista  tut¬ 
kimuksista  ja  merkittävänä  pidetään  sen  vuonna 
1979  aloittamaa  Kirlian-  kuvausmenetelmään 
liittyvää  tutkimusta.” 

Kolmakovv  korosti  luennon  aluksi  kaiken  esille 

tuomansa  perustuvan  tutkimuksiin  sekä  nimen¬ 
omaan  tähdensi  sitä,  että  hän  antaa  kaikista  myös 
lähdeviitteet. 

Hän  esitti  osuvan  vertauksen  paranormaalin 
ilmiön  ja  tieteen  suhteesta.  Kalvolla  oli  värikäs 
pohjoinen  jokimaisema.  Paikkakuntalaiset  tietä¬ 
vät,  kuinka  ja  millä  välineillä  hopeakylkiset  lohet 
saadaan  saalistetuksi,  punnituiksi  ja  peratuiksi. 
Suomut  voidaan  yksityiskohtaisesti  tutkia  jne. 
Muualta  saapuva  vieras  näkee  vain  synkän  vuo¬ 
laan  virran,  eikä  yrityk¬ 
sistään  huolimatta  saa 
saalista,  koska  ei  osaa 
kalastuksen  saloja,  ja 
näin  ollen  myöskin  pi¬ 
tää  kaikkia  puheita  ho- 
peakylkisistä  kaloista 
toteennäyttämättömi- 
nä. 

Kolmakow  aloitti 
kertomalla  akatee¬ 
mikko,  aivotutkija 
N.P.Behterevan  omi¬ 
tuisista  ilmiöistä  ker¬ 
tovasta  kirjasta.  Bul¬ 
garian  tiedeakatemian 
tutkimasta  sokeasta 
naisesta,  joka  kykeni 
ennustamaan  tulevia 
tapahtumia  sokerinpa- 
lasta.  Tiedeakatemia 
totesi  ennustusten  osu¬ 
vuuden  merkittäväksi. 

Mieleen  palautettiin 
myöskin  munkki  Ras- 
putinin  kyvyt  tyreh¬ 
dyttää  kruununperijä 
Aleksein  verenvuoto  jopa  kaukaa  lähetettyjen 
viestilappujen  avulla  sekä  Niilo  Yli-Vainion 
voimakas  vaikutus  ihmisiin,  ei  kuitenkaan  kaik¬ 
kiin. 

Kolmakow  kertoi  Kuopion  yliopiston  tutkivan 
eri  hoitomenetelmiä,  esimerkiksi  terapeuttista 
kosketusta.  Lisäksi  tutustuttiin  "solitooniaaltoon” 
ja  "torsiokenttään"  sekä  Kirlian-kuvausmenetel- 
män  viimeisimpiin  saavutuksiin. 

Lopussa  sivuttiin  Qi-energiaa  ja  telepatiaa  ku¬ 
ten  myös  esirukouksen  vaikutusta.  Ensimmäisen 
koesarjan  johtopäätös  oli,  ettei  esirukous  toimi. 
Uudistettu  koesarja  antoi  vastakkaisen  tuloksen: 
esirukous  toimii. 

Kolmakowin  luennon  aikana  tuli  esiin  kym¬ 


menkunta  eritasoista  lähdeviitettä,  joista  vain 
kaksi  oli  riittävästi  yksilöity. 

Topologinen  geometrodynamiikka 
(TGD) 

Fyysikko,  FT  Matti  Pitkänen  luennoi  omasta 
tutkimusaiheestaan  topologisesta  geometrodyna- 
miikasta.  Hän  on  julkaissut  useita  tätä  aihealuetta 
käsittäviä  tieteellisiä  artikkeleita. 

Pitkänen  mainitsi  erään  TGD:n  mahdollisen 
efektin:  homeopatian, 
jossa  veteen  liittyy 
''kognitiivisia  avaruus- 
aikalehtiä”. 

"Muodostavatko 
nämä  selityksen  efek¬ 
tin  syntymiselle?”,  hän 
kysyi. 

Pitkäsen  tutkimuk¬ 
siin  voi  tutustua  lähem¬ 
min  Internet-osoittees- 
sahttp://www.  physics. 
helsinki.  fi/~matpitka. 
(Päätoimittajan  huo¬ 
mio:  englanninkieli¬ 
sillä  sivuillaan  Matti 
Pitkänen  kertoo  mm. 
mitä  on  TGD:  “TGD 
is  an  attempt  to  unify 
fundamental  interac- 
tions  by  assuming  that 
physical  spacetimes 
can  be  regarded  as  sub- 
manifolds  of  certain 
8-dimensional  space, 
which  is  product  of 
Minkovvski  space  light 
cone  and  4-dimensional  complex  projective  space 
CP  2.  Ymmärsittehän?) 

Suuria  läpimurtoja  paratutkimuksessa 
Venäjällä 

Akateemikko,  professori  G.N.Dulnev  Pietarin 
teknillisestä  yliopistosta  luennoi  yllämainitusta 
aiheesta.  Hän  kertoi  tutkimuksista,  joita  tehtiin 
kaksi  vuosikymmentä  sitten.  Tutkimuskohteena 
oli  nainen,  joka  kykeni  ajatuksellaan  siirtämään 
tasopinnalla  olevia  pieniä  esineitä.  Samainen  nai¬ 
nen  kykeni  myös  ajatuksellaan  vaikuttamaan  toi¬ 
sen  ihoon  lämmittävästi.  Koska  ilmiötä  ei  osattu 
selittää,  perustettiin  tutkijaryhmä,  jonka  noin  14 


“Matti  Pitkänen  ei  ole  Helsingin 
yliopiston  fysiikan  laitoksen  tut¬ 
kija  eikä  fysiikan  laitoksella  teh¬ 
dä  TGD-tutkimusta.  MP  on  yksi- 
tyisajattelija,  joka  aikoinaan  oli 
assitenttina  silloisella  teoreettisen 
fysiikan  laitoksella.  Hän  on  FT, 
mutta  dosentuuria  ei  hänelle  ole 
myönnetty.  Fysiikan  laitos  ei  siis 
millään  tavoin  ole  hänen  väitteit- 
tensä  takana.  Pitkäsen  ajatuksiin 
ei  myöskään  ole  kiinnitetty  maa¬ 
ilmalla  huomiota,  kuten  käy  ilmi 
maailmanlaajuisesta  viittauskan- 
nasta,  jota  ylläpitää  amerikkalai¬ 
nen  Stanfordin  yliopisto.” 

Kari  Enqvist 

jäsentä  edustivat  fysiikan  eri  aloja. 

Ilmiötä  tutkittiin  useita  vuosia.  Aluksi  pyrittiin 
poistamaan  epäilykset  huijauksesta.  Nainen  ky¬ 
keni  mm.  vaikuttamaan  tarkkuusvaa’an  kuppiin 
sekä  etäältä  siirtämään  eri  materiaaleista  valmis¬ 
tettuja  sylintereitä.  Faradayn  häkki  ei  poistanut 
naisen  kykyjä.  Kokeen  aikana  ilmeni,  että  nainen 
kykeni  indusoimaan  miljoonia  kertoja  voimak¬ 
kaamman  magneettikentän  kuin  normaali  ihmi¬ 
nen.  Eri  kokeissa  vaikutukset  vaihtelivat. 

Eräässä  kokeessa  nainen  kykeni  15  km:n  etäi¬ 
syydeltä  ilmoittamanaan  ajankohtana  indusoi¬ 
maan  laboratoriossa  mittauslaitteilla  rekisteröi¬ 
dyn  magneettikentän.  Naista  tutkittiin  myös  akus¬ 
tisilla  menetelmillä,  joissa  todettiin  aikaansaadun 
jopa  70-90  desibelin  ääriarvoja.  Jatkotutkimuk¬ 
sissa  todettiin  naisen  äänialueen  resonoivan  ob¬ 
jektin  värähtelytiheyden  välillä.  Objekti  irtosi 
alustastaan,  jolloin  myös  kitka  muuttui.  Tässä 
vaiheessa  oletettiin,  että  asia  on  ratkaistu.  10 
potenssiin  -  3  -arvoisessa  tyhjiössä  naisen  kyvyt 
eivät  enää  toimineet. 

Tästä  on  julkaistu  artikkeli!  (Artikkelia  ei  mai¬ 


nittu  eikä  yleisökään  sitä  tivannut. ) 

Myöhemmin  koe  onnistui  tyhjiössäkin. 

Para-aiheet  kansanperinteen 
näkökulmasta 

FT  Pasi  Klemettinen  toimii  Suomen  kirjalli¬ 
suuden  seuran  tutkijana.  Klemettinen  pyrki  luen¬ 
nossaan  valottamaan  paranormaaleiksi  koettujen 
ilmiöiden  luonnetta  sekä  niiden  todellisuutta  koki- 
jalle  folkloristisesta  näkökulmasta.  Kansanperin¬ 
teessä  supranormaalin  käsite  ei  sisällä  vaatimusta 
ilmiöiden  objektiivisesta  todistettavuudesta,  vaan 
huomio  kohdistetaan  yksilöiden  tai  yhteisöjen 
omien  elämysten  ja  niitä  koskevien  ilmausten 
merkityksellisyyteen. 

Klemettinen  pysyi  tiukasti  kansanperinteessä, 
eikä  harhautunut  selittelemään  ilmiöitä  paranor¬ 
maalin  tulkinnan  kautta.  Tilaisuuden  luonnetta 
kuvaa  ehkä  se,  että  Klemettinen  luennon  alussa 
mainitsi,  ettei  väitöskirjaansa  tehdessään  "halun¬ 
nut  tehdä  tieteellistä  itsemurhaa",  jota  ei  myös¬ 
kään  tapahtunut  luennon  aikana. 

Klemettisen  tutkimusta  on  referoitu  myös 
Skeptikossa  2/98,  s.  30. 

Paneelikeskustelu 

Paneeliin  osallistuivat  DI  Olavi  Kiviniemi, 
joka  on  Suomen  parapsykologisen  tutkimus- 
seuran  puheenjohtaja  sekä  Skepsis  ry:n  jäsen, 
dosentti  Matti  Luoma,  FT  Pasi  Klemettinen, 


Paneelikeskustelussa  nostettiin  esiin  esitys  paremmasta  keskusteluyhteydestä  skeptikkojen  ja  rajatiedon  tutkijoiden 
välillä.  Osallistuminen  toisten  osapuolten  tilaisuuksiin  lienee  ainoa  tapa  synnyttää  keskusteluja  ja  kanssakäymistä. 

akateemikko  G.N.Dunlev,  professori  Sergei  Kol- 
makow  sekä  LL  Heino  Tiik. 

Paneelin  alussa  Kiviniemi  näytti  yleisölle  kah- 
vilusikkaa,  jonka  10-vuotias  poika  oli  varttitun¬ 
nissa  sormiotteella  taivuttanut  ja  kehotti  muitakin 
kokeilemaan;  se  onnistuu! 

Eräissä  puheenvuoroissa  arvosteltiin  skepti¬ 
kolta  kiihtyvään  tahtiin,  enkä  voinut  olla  puut¬ 
tumatta  keskusteluun  toteamalla,  että  ihmisen 
tunnetusta  ahneudesta  ja  kaikista  väitetyistä  ja 
dokumentoiduista  parailmiöistä  huolimatta  ku¬ 
kaan  ei  toistaiseksi  ole  lisännyt  tutkimusmäärä¬ 
rahoihinsa  James  Randin  lupaamaa  miljoonan 
dollarin  palkintosummaa. 

Kolmakow  kertoi  pahoittaneensa  mielensä 
Skeptikko-lehden  kirjoituksista,  jotka  koskivat 
hänen  tutkimuksiaan  ja  toimintaansa.  Erittäin  ikä¬ 
vänä  hän  piti  sitä,  ettei  häntä  itseään  oltu  kuultu. 
Pyysin  Kolmakowia  laatimaan  oman  vastineen 
Skeptikkoon,  julkaisusta  päättää  tietenkin  päätoi¬ 
mittaja.  Olen  sittemmin  ollut  yhteydessä  asiasta 
sekä  nykyiseen  päätoimittajaan  että  Kolmako- 
wiin.  Alustavasti  asia  on  myötätuulessa.  Odotan 
tuloksia  suurella  uteliaisuudella!  (Kolmakow  ja 
päätoimittaja  ovat  keskustelleet  asiasta  puheli¬ 
messa.  Kolmakow  on  lupautunut  kirjoittamaan 
vastineen,  joka  ei  kuitenkaan  ole  tähän  päivään 
mennessä  saapunut.) 

Samassa  yhteydessä  nostettiin  yleisön  joukosta 
esitys  paremmasta  keskusteluyhteydestä  skep¬ 
tikkojen  ja  rajatiedon  tutkijoiden  välillä.  Olin 
samaa  mieltä.  Sitäpaitsi  jo  yhdistyksen  tarkoi¬ 
tuskin  edellyttää  tätä.  Käytännössä  keskustelu 
lienee  vaikeaa,  näkökannat  ovat  varsin  etäiset. 
Osallistuminen  toisten  osapuolten  tilaisuuksiin 
lienee  ainoa  tapa  synnyttää  keskusteluja  ja  kans¬ 
sakäymistä. 

Kuten  alussa  mainitsin,  jouduin  poistumaan 
tilaisuudesta  ehtiäkseni  junaan,  näin  ollen  osa 
luennoista  jäi  kuulematta  ja  mielipiteeni  konfe¬ 
renssista  saattaa  olla  virheellinen. 

Konferenssiesite  lupasi  huomattavasti  enem¬ 
män  kuin  mitä  tilaisuudessa  tuotiin  esille.  Pääasi¬ 
assa  uudelleen  lämmitettyä  tuttua  paranormaalia. 
En  usko,  että  konferenssi  toi  esille  mitään  käyt¬ 
tökelpoista,  paitsi  näyttävän  tilaisuuden  julkaisu¬ 
luetteloon.  ■ 

Luontaistuotekaupan 

villi  länsi 

Matti  Virtasen  toimittama  TV1  :n  MOT-ohjelma  kertoi  viime  marraskuussa  ansiokkaasti 
“Luontaistuotekaupan  villistä  lännestä”.  Matti  Virtasen  luvalla  Skeptikko  julkaisee  ohessa 
laajoja  otteita  ohjelman  käsikirjoituksesta.  Käsikirjoitusta  on  toimitettu  lehdelle  sopivaan 
muotoon. 


Yhdysvaltain  lounaisosien  aavikoilla  mai¬ 
semaa  hallitsevat  Larrea-suvun  pensaat. 
Yleiskielessä  niitä  kutsutaan  Chapar- 
ral-pensaiksi,  ja  koko  maisemaa  voidaan  sanoa 
Chaparraliksi.  Elämä  aavikolla  on  kovaa,  mutta 
rehdit  miehet  pärjäävät,  kuten  High  Chaparral- 
televisiosarjassa  todistettiin. 

Intiaanit  ovat  käyttäneet  Larreaa  lääkeyrttinä 
monenlaisiin  vaivoihin.  Sen  on  uskottu  paranta¬ 
van  mm.  syöpää.  Viime  vuosikymmenien  aikana 
kansanlääkintä  on  taas  tullut  muotiin,  ja  Chaparra- 
listakin  on  tehty  monenlaisia  kaupallisia  tuotteita 
kuten  yrttiteetä  ja  pillereitä. 

Yhdysvaltain  elintarvike-  ja  lääkevirasto  FDA 
pitää  yllä  rekisteriä  erityisravintovalmisteiden 
haittavaikutuksista.  Sen  rekisteriin  on  koottu  tapa¬ 
uksia,  joissa  luontaistuotteita  epäillään  vaivojen 
aiheuttajaksi. 

Vapaaehtoisiin  ilmoituksiin  perustuvassa  rekis¬ 
terissä  on  toista  tuhatta  sairaustapausta.  Vaivat 
ulottuvat  ihottumista  kuolemaan,  ja  epäiltyjä  ai¬ 
neita  on  satoja.  Niiden  joukossa  on  myös  Chapar- 
ral.  Sitä  epäillään  syylliseksi  23:ssa  tapauksessa: 
väsymystä,  ihottumaa,  keltaisuutta,  vatsakipuja, 
tummaa  virtsaa,  vaaleita  ulosteita,  maksatuleh¬ 
duksia.  Kuolemantapauksissa  chaparral  maini¬ 
taan  osalliseksi  kahdesti. 

Kohu  leikkasi  myyntiin  loven 

Farmakognosian  eli  kasvilääkinnän  professori 
Raimo  Hiltunen  vetää  Helsingin  yliopiston  ai¬ 
kuiskoulutuskeskuksen  fytonomikursseja,  joilla 
luontaistuotekauppiaat  saavat  tietoa  myymien- 
sä  tuotteiden  raaka-aineista.  Kursseja  rahoittava 
luontaistuoteala  pyrkii  siihen,  että  sen  jokaisessa 
jäsenliikkeessä  eli  terveyskaupassa  olisi  parin 
vuoden  kuluttua  koulutettu  fytonomi. 
Fokakuussa  valmistuneet  fytonomit  tutustuivat 


opintojensa  lopuksi  Helsingin  yliopiston  kasvi¬ 
tieteelliseen  puutarhaan.  Chaparralia  ei  siellä  ole 
saatu  kasvamaan,  mutta  muita  tuttuja  kasveja 
löytyy.  Kurssilaisiin  teki  vaikutuksen  erityisesti 
neidonhiuspuu,  Gingko  bilboa.  Siitä  valmistetut 
rohdospillerit  ovat  viime  aikoina  olleet  luontais¬ 
tuotekauppojen  menestystuotteita. 

Jos  joku  vielä  kurssille  tullessaan  kuvitteli, 
että  osa  lääkekasveista  on  hieman  myrkyllisiä  ja 
loput  pelkästään  terveellisiä,  niin  hän  sai  varmasti 
opetuksen. 

Professori  Raimo  Hiltunen:  “Meillä  on  lääke¬ 
laissa  noin  200  lääkekasvia  tai  rohdosta,  joista 
kolmasosa  on  erittäin  myrkyllisiä,  toinen  kol¬ 
masosa  hyvin  myrkyllisiä  ja  vain  yksi  kolmasosa 
myrkyllisiä  tai  vain  vähän  myrkyllisiä.” 

Viime  keväänä  fytonomikurssilaiset  joutuivat 
kokemaan  kauhun  hetkiä,  kun  julkisuuteen  tuli 
tieto  Chaparralin  aiheuttamasta  maksatulehduk¬ 
sesta  Suomessa.  Kohu  leikkasi  monien  luontais¬ 
tuotekauppojen  myyntiin  ison  loven. 

Fytonomi  Maija  Huhtikorpi:  “Asiakkaat  vä¬ 
henivät  ja  asian  puolesta  jouduttiin  puhumaan 
paljon. 

-  Paljonko  myynti  on  laskenut?  10  prosenttia? 
20  prosenttia? 

Huhtikorpi:  “10-15  prosenttia.  Tämä  kärpä¬ 
sestä  tehty  härkänen  niin  osui  meidän  alallemme 
ikävästi.” 

“Se  merkitsee  kriisiä” 

Luontaistuotealan  liikevaihto  on  lähes  miljardi 
markkaa  vuodessa.  Kotimaisten  tuotteiden  osuus 
myynnistä  on  vajaa  kolmannes.  Myös  luontais¬ 
tuotteita  valmistavat  suomalaiset  lääketehtaat 
saivat  kärsiä  Chaparral-kohun  vuoksi,  vaikka 
myrkylliseksi  epäilty  tuote  oli  amerikkalaista 
tuontitavaraa. 

Luontaistuotealan  tukkukauppiaiden  liiton  va¬ 
rapuheenjohtaja  Harri  Pomoell:  “Keskimäärin 
arvioitiin,  silloin  kun  asia  oli  pahimmillaan,  että 
koko  ala  kärsi  noin  30  prosenttia.  Ja  tämä  kohdis¬ 
tui  kaikkiin,  ei  ollenkaan  vain  siihen  yrittäjään, 
joka  toi  tämän  markkinoille.  Ala  tuomittiin  ko¬ 
konaisuutena. 

-  Eli  se  tarkoittaa  kymmenien  miljoonien  mark¬ 
kojen  vähennystä  kokonais¬ 
myyntiin? 

“Kyllä.  Kun  tiedetään,  että 
vähittäispuolella  harvemmin 
on  mitään  suurempia  säästö¬ 
jä,  vaan  kaikki  kulkee  kädestä 
suuhun,  niinjosyhLäkkiäote- 
taan  30  prosenttia  tai  enem¬ 
mänkin  pois,  niin  se  merkitsee 
kriisiä. 

Toinenkin  tapaus  löytyi 

Hyvä  on.  Käydään  sitten  Chaparral-tarina  läpi 
yksityiskohtaisesti.  Myrkytyksen  uhri  oli  22-vuo- 
tias  kahden  lapsen  äiti  Oulun  seudulta.  Hän  on 
kertonut  sairaudestaan  lehdissä  omalla  nimellään, 
mutta  ei  kaipaa  enää  julkisuutta.  Niinpä  sovim¬ 
me,  että  hän  voi  esiintyä  peitenimellä,  rouva 
Korhosena. 

Tarina  alkoi  viime  joulukuussa.  Hiljattain  toi¬ 
sen  lapsensa  synnyttänyt  rouva  Korhonen  pyysi 
miestään  hakemaan  tästä  kempeleläisestä  luon¬ 
taistuotekaupasta  alfalfaa  eli  sinimailasta.  Herra 
Korhonen  teki  työtä  käskettyä. 

Rouva  Korhonen:  “Ja  mie  en  ollu  koskaan 
kuullukkaan  sitä  Saparal-nimmee  ennen  kun  mun 
mies  meni  sinne  luontaistuotekauppaan  ja  sano, 
että  vaimolle  pitäs  saaha  semmosta  sinimailas- 
tuotetta,  että  rintamaitoo  lissäämään  ja  ne  oli 
sitte  mun  miehelle  antaneet  sen  Saparallipurkin. 
Ja  sitte  kun  mun  mies  toi  sen  mulle,  minä  kaikille 
kerroin,  että  minä  syön  sinimailasta.  Kun  luulin, 
että  se  on  sinimailasta.” 

-  Siinähän  todella  oli  sinimailasta  ja  se  auttoi? 

“Autto.” 

-  Maidoneritykseen.  Mutta  tiesittekö  silloin, 
mitä  sana  Chaparral  tarkoittaa  ? 

“En.  Mie  luulin,  että  se  on  sen  sinimailaksen 
englanninkielinen  nimi. 

Rouva  Korhonen  otti  pillereitä  annostusohjeen 
mukaisesti  kahdesti  päivässä.  Parin  kuukauden 
kuluttua  tuli  ongelmia. 

-  Millä  tavalla  oireet  alkoivat? 


“Ne  alko  helmikuun  alussa.  Ensinnä  väsytti 
hirveesti  ja  oksetti,  ja  sitten  virtsan  väri  muuttu 
ruskeeksi  ja  ne  kaks  viikkoo  kesti  tällasta  ja  sitte 
mulla  alko  iho  kutisemaan  ja  tuli  keltanen  iho  ja 
sitte  se  uloste  muuttu  Valkoseksi  niin  sitte  lähin 
sairaalaan.” 

Oulun  yliopistollisessa  keskussairaalassa  to¬ 
dettiin,  että  Korhosella  on  maksatulehdus.  Sen 
syy  ei  kuitenkaan  selvinnyt. 
Papereihin  kirjattiin,  että  ai¬ 
emmin  terve  nainen. 

“  Yhessä  ihmeteltiin  perheen 
kanssa  että  mistä  se  vois  joh¬ 
tuu.” 

-  Kysyikö  lääkäri  teiltä,  käy- 
tättekö  luontaistuotteita? 

“Ei  kysyny.  Lääkkeistä  ne 
kyseli  ja  alkoholista  ja  huu¬ 
meista  ja  että  onko  ulkomaanmatkoja  tai  jotakin 
poikkeuksellista  ruokaa  syöny.” 

Potilaan  maksa-arvot  paranivat  sairaalassa,  ja 
parin  viikon  kuluttua  hänet  päästettiin  kotiin  toi¬ 
pumaan. 

-  Sen  jälkeen  hankitte  uudelleen  tätä  valmis¬ 
tetta? 

“Joo,  kävin  ostamassa  uuven  purkin,  kun  ei 
ollut  puhetta  katsos  siellä  sairaalassa  ja  se  imetys 
oli  vähentynyt  silloin  kun  olin  sairaalahoidossa. 
Niin  halusin  lisätä  sitä  rintamaitoo  sitte.” 

Toisen  Chaparral-purkkinsa  rouva  Korhonen 
osti  itse  maaliskuun  lopulla  oululaisesta  luon¬ 
taistuotekaupasta. 

“Mie  en  osannut  siilon  sannoo  sitä  nimmee,  eli 
minä  en  sanonu,  että  minä  haluan  Saparalia,  vaan 
minä  sanoin,  että  minä  oon  syöny  sinimailasta 
kaks  viikkoo  sitten  lopetin  ja  halluun  lissää  sitä. 
Mutta  kun  mie  en  osannu  sannoo  sen  nimmee, 
niin  se  ite  näytti  sen  purkin  ja  mie  sanoin,  että 
joo,  sitä  se  on  mitä  mie  oon  syöny.” 

Toinen  kuuri  oli  käydä  toipilaalle  kohtalok¬ 
kaaksi.  Parin  viikon  kuluttua  hän  oli  taas  sairaa¬ 
lakunnossa. 

“Sitten  heti  soitin  lääkärille,  että  mulla  on  taas 
se  ulosteen  väri  muuttunu  ja  väsyttää  ja  oksettaa. 
Ja  sitte  ne  käski  heti  tulla.  Ja  mie  tiesin  jo,  ku  mie 
menin  sinne  päivystyspolille,  että  tänne  mun  pit- 
tää  jäähä.  Ne  otti  verikokeet  ja  ne  oli  taas  noussu 
ne  maksa-arvot  ja  sanovat,  että  ne  ottaa  mut  sisälle 
tutkimuksiin,  että  saahaan  selville,  että  mistä  se 
johtuu,  että  ne  on  taas  noussu.” 

-  Sitten  teitä  tutkittiin  taas,  selvisikö  syy? 

“Ei  vieläkään  sitten.  Sit  vasta,  kun  mie  ite  ru- 

pesin  puhumaan  siitä,  et  mie  oon  syöny  tallasta 
luontaistuotetta,  niin  ne  hoksas  sen.” 

Kun  Korhosen  maksa-arvot  eivät  tällä  kertaa 
alkaneet  asettua,  hänet  siirrettiin  huhtikuussa  Hel¬ 
singin  yliopistolliseen  keskussairaalaan  maksan- 
siirtoarvioon. 

Ylilääkäri  Krister  Höckerstedtin  mukaan 
maksansiirto  oli  hyvin  lähellä,  mutta  onneksi 
sitä  ei  tarvinnut  tehdä. 

Korhonen  parani  ja  sanoo  nyt  voivansa  hyvin. 
Tapauksen  jälkiselvittelyjen  yhteydessä  on  käy¬ 
nyt  ilmi,  että  Korhosella  on  myös  kohtalotoveri. 

Toinen  potilas  oli  keski-ikäinen  etelä-suo- 
malainen  nainen,  joka  oli  syönyt  Chaparralia 
annostusohjeen  mukaisesti  kuukauden  verran. 
Hänelläkään  ei  ollut  taustalla  muuta  lääkkeiden, 
luontaistuotteiden  tai  alkoholin  käyttöä.  Höcker¬ 
stedtin  mukaan  tässäkin  tapauksessa  voitiin  to¬ 
deta  aivan  selvä  syy-yhteys  maksatulehduksen 
ja  Chaparralin  välillä. 

Molemmat  sairastumiset  olisi  ehkä  voitu  vält¬ 
tää,  jos  joku  olisi  vaivatutunut  seuraamaan  myyn¬ 
nissä  olevien  luontaistuotteiden  sisältöä.  Chapar¬ 
ralin  riskeistä  oli  tietoa  paitsi  FDA:n  rekisterissä 
myös  monissa  lääketieteellisissä  julkaisuissa. 
Larrea-pensaista  valmistettuja  tuotteita  pidetään 
syyllisenä  useisiin  vakaviin  maksatulehduksiin 
USA:ssa. 

“On  tahoja,  jotka  eivät  halua  tuoda 
tällaista  esille...” 

Professori  Raimo  Hiltunen:  “Kyllä  tälläkin 
kurssilla  on  oppikirjoissa  maininta  tästä  Chapar- 
ralista,  että  se  on  Amerikassa  FDA:n  lääkeviras- 
ton  ei-suosittelema.” 

-  Ja  tämä  tieto  on  ollut. . .? 

“Se  on  ollut  käytettävissä  jo  pidemmän  ai¬ 
kaa.” 

Chaparral  oli  myyntikiellossa  jopa  Belgiassa. 
Suomessa  elintarvikevirasto  kielsi  sen  vasta,  kun 
kotimaassakin  oli  tapahtunut  vahinko  ja  siitä  oli 
kerrottu  tiedotusvälineissä. 

Fytonomi  Maija  Huhtikorpi:  “Tiedettiin  kyllä, 


että  se  on  maksatoksinen  aine.  Ihmetyttää,  miksi 
sen  annettiin  olla  markkinoilla.” 

Rouva  Korhonen:  “Ja  varsinkin  kun  on  ollu 
tiedossa,  että  sitä  ei  sais  imettäville  äideille  antaa 
jaraskaana  oleville,  että  vähäsen  se  kaivellee,  että 
kun  sitä  on  saanu  myyvä. 

Miten  valvonta  voi  olla  näin  lepsua?  Kaupoissa 
myydään  elintarviketta,  jonka  myrkyllisyydes¬ 
tä  on  hyvin  vahvoja  epäilyksiä.  Viranomaiset 
kuitenkin  pääsevät  asiasta  kärryille  vasta  kun 
saadaan  suomalainenkin  sairastumaan. 

Valvontalakimies  Kirsi  Hannula,  Elintarvike- 
virasto:  “Luontaistuotteita  on  markkinoilla  noin 
kolmisentuhatta  kappaletta,  joten  niiden  kaikki¬ 
en  tutkiminen  ja  selvittäminen  on  aikamoinen 
urakka.  Ja  ongelmat  tulevat  valitettavasti  useim¬ 
miten  esille  tapauskohtaisesti.  Tai  sitten  jossakin 
muussa  maassa  on  havaittu  ongelmallinen  tuote 
ja  siitä  tulee  tieto  tänne  meille.  Totta  kai  silloin 
ryhdytään  selvittämään,  onko  sellaista  tuotetta 
Suomessa  myynnissä.” 

Ylilääkäri  Anna-Liisa  Enkovaara,  Lääke¬ 
laitos:  “Jälkeenpäin  on  helppo  näin  sanoa,  että 
asian  olisi  voinut  huomata  aikaisemmin.  Tämä 
on  tavallaan  lainsäädännön  puutteita.  Laissa  an¬ 
netaan  vastuu,  jonka  useimmiten  valmistajat  ja 
maahantuojat  kantavat  ihan  hyvin.  Mutta  joissa¬ 
kin  tapauksissa  on  sitten. . 

Höckerstedt:  “Onhan  näitä  Hollannissa, 
Saksassa  ja  Englannissa  vastaavantyyppisiä  ta¬ 
pauksia  myöskin,  mutta  niistä  ei  ole  koskaan 
tullut  sellaista  vankkaa  tietoa,  että  nyt  on  todettu, 
että  tämä  aine  on  vaarallinen,  poistakaa  se.  On 
ilmeisesti  ollut  tahoja,  jotka  eivät  ole  halunneet 
tuoda  tällaista  esille  tai  ainakaan  alleviivata  sitä. 
Vaikea  minunkaan  on  viranomaisia  mitenkään 
syyttää,  kun  itsekin  vasta  muutama  vuosi  sitten 
tähän  havahduin.” 

Vastuu  kuuluu  valmistajalle  tai 
maahantuojalle 

Viranomaiset  eivät  siis  vastaa  näiden  tuottei¬ 
den  turvallisuudesta,  eikä  vahingon  sattuessa 
myöskään  luontaistuoteala  vastaa  muuten  kuin 
menettämällä  liikevaihtoa.  Alalta  puuttuu  lääke- 
vahinkovakuutuksen  kaltainen  järjestelmä,  jossa 
lääketehtaat  jakavat  vahingonkorvausriskiä  kes¬ 
kenään.  Lääkkeiden  aiheuttamista  maksavauri¬ 
oista  on  Suomessa  maksettu  jopa  1 50  000  markan 
korvauksia. 

Chaparralin  valmistaja  on  Yhdysvaltain  Uta- 

hissa  sijaitseva  Arizona  Natural  Products  -yhtiö. 
Sen  maahantuoja  on  Turun  seudulla  toimiva  Vi- 
takemia  kommandiittiyhtiö.  Se  on  yhden  naisen. 
Marja  Kossilan  yritys,  joka  ei  kuulu  luontais¬ 
tuotealan  tukkukauppojen  liittoon.  Kossilalla  on 
luontaistuotekaupat  Paimiossa  ja  Kaarinassa. 
Molempien  ikkunassa  on  luontaistuotekauppi- 
aitten  liiton  jäsentarra. 

Marja  Kossila:  “Me  luontaistuotekauppiaat 
oomme  täysin  vakuuttuneita  siitä,  että  hivenai¬ 
neilla  ja  vitamiineilla  ja  järkevällä  ruokavaliolla 
ihminen  pysyy  terveempänä.  Siihen  monet  sanoo, 
et  kuollaanhan  sitä  kuitenkin  -  kyllä  -  mut  on  pal¬ 
jon  parempi  et  ihminen  pystyy  elämään  terveenä 
loppuun  asti,  koska  nykyään  terveydenhuolto  on 
jo  ylikuormitettu  eri  aloilla  ja  silloin  vastuu  oma¬ 
hoidosta  siirtyy  yhä  enemmän  ihmisen  omille 
harteille.” 

Tuotevastuulaki  ei  kuitenkaan  tee  omahoidon 
kohdalla  mitään  poikkeusta.  Vastuu  kuuluu  val¬ 
mistajalle,  tai  ulkomaisen  tuotteen  osalta  maa¬ 
hantuojalle. 

Kuluttajavalituslautakunnan  puheenjohtaja 
Pauli  Stählberg:  “Kun  puhutaan  näistä  fysiolo¬ 
gisista  muutoksista  ihmisessä,  niin  näytön  saami¬ 
nen  on  tietysti  kovin  vaikeaa.  Ja  näissä  tilanteis¬ 
sa  onkin  sitten  oikeuskäytännössä  näyttötaakkaa 
siirretty  elinkeinonharjoittajan  tai  valmistajan 
puolelle,  jonka  pitää  pystyä  osoittamaan,  että 
syy-yhteyttä  ei  ole.” 

Kysymyksessä  allergia? 

Rouva  Korhonen  on  pyytänyt  Vitakemiaa  kor¬ 
vaamaan  hänelle  aiheutuneita  vahinkoja.  Kossila 
on  kieltäytynyt.  Hän  uskoo  maksatulehduksen 
aiheutuneen  jostakin  muusta  syystä,  kuten  sär¬ 
kylääkkeestä,  yliherkkyydestä,  imetyksen  ai¬ 
heuttamasta  rasituksesta  tai  ruuan  lisäaineista. 
Kossila  on  asiastaan  niin  varma,  että  hän  valitti 
Elintarvikeviraston  tekemästä  Chaparralin  myyn¬ 
tikiellosta  Uudenmaan  lääninoikeuteen.  Oikeus 
kuitenkin  piti  kiellon  voimassa. 

Kysymys  Kossilalle:  -  Kun  te  olette  tähän  tapa¬ 
ukseen  perehtynyt  nyt  jälkeenpäin,  niin  näyttääkö 
teidän  mielestänne  mahdolliselta,  että  Chaparral 
olisi  aiheuttanut  maksasairauden  tässä  yhdessä 
tapauksessa? 

“Tokihan  se  on  mahdollista  minkä  tahansa  tuot¬ 
teen  kohdalla  ja  minkä  tahansa  yrtin  kohdalla. 
Varmasti  jokainen  tuntee  lähipiirissään  henkilön 
joka  on  jollekin  aineelle  erittäin  herkistynyt  ja 


allerginen.  Tokihan  on  mahdollista,  että  jollakin 
voi  olla  yliherkkyys  esim  Chaparraliin.” 

-  No  tämän  tapauksen  tultua. . . 

“Mutta  yhden  tapauksen  perusteella  ei  voi  vielä 
yleistää.” 

-  Elintarvikevirasto  kuitenkin  teki  semmoisen 
johtopäätöksen,  että  aine  on  ilmeisesti  myrkylli¬ 
nen  niin  monille  ihmisille,  että  se  pitää  kieltää. 
Oliko  tämä  elintarvikeviraston  kieltopäätös  tei¬ 
dän  mielestänne  asiallinen? 

“En  ota  siihen  sen  kummemmin  kantaa,  mutta 
kuvittelisin,  että  hekin  pyytäisivät  tai  haluaisivat 
enemmän  näyttöä  kuin  yhden  epäilyksen.” 

-  Eli  teidän  mielestänne  tässä  tapauksessa  ei 
ollut  todistettu  selvää  yhteyttä  chaparalliin? 

“Ei  ole.” 

Kossila  vetoaa  myös  siihen,  että  Chaparralia  on 
myyty  Suomessa  jo  12  vuotta,  parhaina  aikoina 
jopa  1  500  purkkia  vuodessa,  eikä  yksikään  vi¬ 
ranomainen  ollut  koskaan  varoittanut  sen  myr¬ 
kyllisyydestä. 

Mainonnan  valvontaan  ei  riitä 
ressu  rsseja 

Kysymys  Pauli  Stählbergille:  -  Mitä  sanotte  sii¬ 
tä,  että  Kossila  on  toiminut  hyvässä  uskossa,  että 
tuote  on  turvallinen,  koska  sitä  saadaan  myydä 
Suomessa  ja  muissakin  maissa? 

“Jos  puhutaan  tuotevastuulain  mukaisesta  vas¬ 
tuusta,  niin  sillä  ei  ole  merkitystä,  koska  tuote¬ 
vastuu  on  niin  sanottua  ankaraa  vastuuta,  joka  ei 
edellytä  huolimattomuutta.” 

-  Eli  joka  tapauksessa  joutuu  korvaamaan, 
jos... 

“Kyllä  näin  on,  jos  turvallisuuspuute  ja  syy- 
yhteys  voidaan  näyttää.” 

Chaparral-purkin  kyljessä  ei  ollut  mitään  mai¬ 
nintaa  siitä,  mihin  vaivoihin  tuotteen  pitäisi  vai¬ 
kuttaa.  Lain  mukaan  se  olisikin  kiellettyä,  koska 
kyseessä  ei  ollut  lääkelaitoksen  hyväksymä  roh¬ 
dosvalmiste.  Suomessa  myytävistä  luontaistuot¬ 
teesta  vain  parisataa,  eli  viitisen  prosenttia  on 
rekisteröity  rohdosvalmisteiksi. 

Lääkeväittämien  kielto  tekee  tavallisten  luon¬ 
taistuotteiden  markkinoinnin  hankalaksi.  Jotkut 
alan  yritykset  ja  ketjut  ovat  koettaneet  kiertää 
kieltoa  julkaisemalla  ilmaisjakelulehtiä,  joissa 
lääkeväittämiä  on  piilotettu  lehtikirjoitusten  nä¬ 
köisiin  ilmoituksiin. 

Elintarvikevirasto  ei  siis  valvo  myynnissä  ole¬ 
vien  luontaistuotteiden  turvallisuutta,  mutta  tuot- 

teiden  mainontaa  sen  pitäisi  valvoa.  Virasto  jakoi 
pari  vuotta  sitten  ohjeen,  jossa  kerrotaan  mitkä 
ovat  kiellettyjä  väitteitä.  Keräsin  viraston  arvioi¬ 
tavaksi  nipun  tuoreita  luontaistuotemainoksia. 

Kysymys  Kirsi  Hannulalle:  -  Onko  markki¬ 
nointi  siistiytynyt  vai  onko  näitä  ylilyöntejä  yhtä 
paljon? 

“Jos  nyt  puhutaan  luontaistuotteista,  niin  en 
sanoisi  että  se  on  siistiytynyt.” 

-  Eli  kuinka  monta  prosenttia  näistä  mainoksista 
on  liioittelevia  tai  suorastaan  lainvastaisia? 

“Tästä  pinosta  suuressa  osassa  varmaan  jotain 
huomautettavaa  löytyy.” 

-  Mitä  te  nyt  teette,  ryhdyttekö  te  soittelemaan 
yrityksille  ja  lähettämään  sakkolappuja? 

“Varmaankaan  kaikille  ei  soitella.  Tilanne  on 
ollut  se,  että  kovin  paljon  resursseja  ei  ole  ollut  tä¬ 
hän  luontaistuotteiden  markkinoinnin  valvontaan 
käyttää.  Mutta  teemme  parhaamme  ja  koetamme 
puuttua  ainakin  räikeimpiin  tapauksiin.” 

Hannula  poimii  nipusta  joitakin  sääntöjen 
vastaisia  väitettä.  Tässä  esimerkit:  yksi  erityis¬ 
valmiste  “ehkäisee  sydänvaivoja”,  toinen  “estää 
luukatoa”,  kolmas  “lievittää  tulehduksia”,  neljäs 


nut  kovin  hyvää  käsitystä,  koska  sadasta  kirjeen 
saaneesta  vain  kolme  vastasi. 

Apteekkien  myynnistä  luontaistuotteiden  osuus 
on  vain  muutama  prosentti.  Useimmat  apteekkarit 
ottavat  hyllyilleen  vain  tutkittuja  ja  turvallisia 
rohdosvalmisteita.  Esimerkiksi  vitamiineja  kysy¬ 
välle  asiakkaalle  suositellaan  apteekeissa  yleensä 
käsikauppalääkkeinä  myytäviä  valmisteita. 

Apteekkari  Seija  Antere:  “Tuotteen  hinta  pi¬ 
täisi  aina  tutkia  vitamiinimäärään  suhteutettuna. 
Lääkepuolella  markalla  saa  huomattavasti  enem¬ 
män  C-vitamiinia  kuin  vastaavasta  valmisteesta 
luontaistuotepuolella.” 

Hän  näyttää  esimerkin  luontaistuotteesta,  josta 
saa  sata  milligrammaa  C-vitamiinia  42  pennillä, 
kun  lääkevalmisteesta  saman  vitamiinimäärän 
saa  viidellä  pennillä. 

“Onhan  tietty  määrä  ihmisiä,  jotka  haluavat 
ostaa  luontaistuotteita,  koska  kokevat,  että  ne  ovat 
peräisin  luonnosta  ja  kenties  imeytyvät  parem¬ 
min.  Nämä  on  sellaisia  hyvin  yleisiä  väittämiä.” 

Tuntematon  kseroniini 

Luontaistuotteiden  mainonnassa  räikeimmät 
väittämät  tehdään  kuitenkin  verkostomarkki¬ 
noinnin  yhteydessä.  Pari  vuotta  sitten  Suomen 
markkinoille  tuli  amerikkalainen  verkostofirma 
Morinda,  joka  myy  Tyynenmeren  alueella  kasva¬ 
van  Noni-puun  hedelmistä  tehtyä  mehua. 

Noni-myyjien  värväystilaisuuksissa  ei  jätetty 
epäselväksi,  että  tämä  elintarvike  vaikuttaa  lääk¬ 
keen  tavoin. 

Värväri:  “On  olemassa  diabeteksen  seuraukse- 


soveltuu  “ripulitautien  ehkäisyyn  ja  parantami 
seen”  ja  viides  “vilustumisoireiden  torjuntaan”. 

Kaiken  huippu  on  esite, 

jossa  kyseenalaisen  tuot-  TV-Uutiset  30.11.1998: 
teen  käyttötarkoituksiksi 
annettaan  “ientulehdukset,  ., 

, .  .  ,  .  ,  ,  ,  ....  Elintarvike 

poskiontelotulehdus,  syöpä, 

aids.”  rännyt  Non: 


Lääkevitamiinit 
halvempia  kuin 
“luontaiset”  vitamiinit 


Lähetin  luontaistuotteita  v n uksccii.  n, 

koskevan  kyselyn  parille  markkinoitua 

sadalle  apteekkarille  ja  sa-  on  myyty  yli 

dalle  luontaistuotekauppi-  rahintaan.“ 

aalle.  Vastanneet  apteekka¬ 
rit  ilmoittivat  suhtautuvansa 
luontaistuotemainontaan  hyvin  epäluuloisesti. 
Luontaistuotekauppiaiden  mielipiteistä  en  saa¬ 


“Elintarvikevirasto  on  mää¬ 
rännyt  Noni-nimisen  hedel¬ 
mämehun  myynti-  ja  mark- 
kinointikieltoon.  Sen  on  väi¬ 
tetty  auttavan  muun  muassa 
syöpään,  diabetekseen  ja  HI- 
virukseen.  Harhaanjohtavasti 
markkinoitua  tahitilaismehua 
on  myyty  yli  300  markan  lit¬ 
rahintaan/4 


na  totaalisesti  sokeutuneita  ihmisiä.  Nonin  käytön 
jälkeen  näkö  on  palautunut. 
Ja  samoin  myöskin  sydä- 
1.1998:  men  puolella:  jos  jollakin 

on  sydämen  kuolio  ja  yksi 
tsto  on  mää-  kolmasosa  sydämestä  ei 

misen  hedel-  toimi  enää  tai  muuta  vas“ 

.  .  ,  taavaa,  niin  käytännössä 

ntr-  ia  mark-  ,  .  ,  . . 

J  ...  on  hyvin  monia  yksittäisiä 

•  ^en  on  val~  tapauksia,  joissa  sydän  on 

nuun  muassa  ruvennu  toimimaan.  Kun 

ekseen  ja  HI-  lääketieteellisesti  tutkitaan 

laanjohtavasti  asiaa,  niin  kukaan  niistä 

hitilaismehua  lääkäreistä  ei  ole  voinut 

)0  markan  lit-  mitään  muuta  todeta  kuin, 

että  sydän  toimii.” 

Morindan  verkkoon  ehti 
liittyä  Suomessa  parisataa 
myyjää.  Valvojan  mitta  täyttyi  viime  marraskuus- 

Morindan  tärkein  mark¬ 
kinointivaltti  on  ollut  hin¬ 
nan  lisäksi  aine,  jota  kut¬ 
sutaan  kseroniiniksi.  Se 
on  salaperäinen  yhdiste; 
edes  sen  kemiallista  kaa¬ 
vaa  ei  ole  julkaistu. 

Eläkkeellä  oleva  turku¬ 
lainen  emeritusprofessori 
Veikko  Näntö  on  selvitel¬ 
lyt  asiaa  jo  toista  vuotta. 

“Aineesta  ei  löytynyt 
mitään  tietoja.  Missään 
lääketieteellisessä  kirjal¬ 
lisuudessa  sitä  ei  mainit¬ 
tu,  mitään  sitä  koskevaa 
ei  näytä  julkaistun,  eli  ky¬ 
symys  on  täysin,  pimeästä 
aineesta.” 

Morinda  on  myyntikiellon  jälkeen  siistinyt 
markkinointiaan  ja  kieltänyt  jälleenmyyjiä  sano¬ 
masta,  että  mehu  parantaa  minkä  tahansa  sairau¬ 
den.  Yhtiön  edustajan  mukaan  kseroniini  onkin 
nykyisin  vain  teoria. 

Elintarvikevirasto  ei  kuitenkaan  leppynyt.  Siel¬ 
lä  keksittiin,  että  Noni  on  uusi  tuote  EU-markki- 
noilla,  ja  sille  on  anottava  unionin  uuselintarvi- 
keasetuksen  mukainen  lupa.  Sen  anominen  kestää 
Morindan  omankin  arvion  mukaan  ensi  syksyyn. 
Tapauksesta  voisi  saada  sen  käsityksen,  että  Suo¬ 
messa  on  tiukka  ja  tehokas  elintarvikevalvonta. 

Nonia  myydään  edelleen 

Suomalaiset  verkostomyyjät  eivät  pahemmin 
ilmoittele  toiminnastaan,  mutta  heidän  puhelin¬ 
numeroltaan  saa  Morinda-yhtiön  pääkonttorista 
Tukholmasta.  Eräs  myyjä  tuli  luokseni  oikein 
kotikäynnille.  Hän  tosin  ilmoitti,  ettei  varsinai¬ 
sesti  myy  Nonia,  vaan  pyrkii  lähinnä  pääsemään 
siitä  eroon. 

Nonia  myydään  siis  edelleen  Suomessa  keski¬ 
määrin  300  markan  litrahintaan.  Helpointa  olisi 
kuitenkin  rekisteröityä  jälleenmyyjäksi,  jolloin 
mehua  voi  saada  suoraan  Morindalta  Ruotsista. 
Lähetys  tulee  Suomeen  joko  postin  tai  kuriiri- 
palvelun  kautta.  Yksi  noutopiste  on  Turun  sa¬ 
tamassa. 

Kun  soitin  Morindalle  Tukholmaan  ja  esit¬ 
täydyin  toimittajaksi  ja  kerroin  saaneeni  heiltä 
suomalaisten  Noni-myyjien  puhelinnumeroita  ja 
ostaneeni  kolme  pulloa,  piti  yrityksen  edustaja 


kertomustani  epäuskot¬ 
tavana.  Hän  myönsi  kui¬ 
tenkin,  että  jos  se  pitää 
paikkansa,  on  tapahtunut 
virhe,  ja  myyjiä  rangais¬ 
taan  firman  sääntöjen  mu¬ 
kaan. 

Mahdollista 
vaaraa  ei  kannata 
ylikorostaa 

Luontaistuotekauppi- 
aitten  liitto  kanteli  al¬ 
kusyksystä  eduskunnan 
oikeusasiamiehelle  siitä, 
että  lääkelaitoksen  yli¬ 
lääkäri  Enkovaara  oli 
julkisuudessa  varoitellut 
luontaistuotteista  ja  aiheuttanut  taloudellisia  me¬ 
netyksiä.  Ehkä  hänellä  olikin  tarkoitus  tölväistä 
koko  alaa? 

“Ei  ole  ollut  tarkoitus.  Tarkoitus  on  ollut  lä¬ 
hinnä  rikkoa  se  harha,  että  koska  luontaistuotteet 
ovat  luonnosta  peräisin  olevia,  niin  ne  olisivat 
turvallisia.  Ne  eivät  aina  ole.  Lähinnä  silloin, 
jos  tuotteita  käytetään  virheellisesti  liian  suuria 
annoksia  tai  liian  pitkiä  aikoja,  niillä  saattaa  olla 
jotain  vaaroja.  Mutta  haluan  myös  korostaa,  ettei 
tätä  mahdollista  vaaraa  kannata  ylikorostaa.  Oi¬ 
kein  käytettynä,  lähinnä  lyhytaikaisessa  käytös¬ 
sä,  luontaistuotteilla  on  nykykäsityksen  mukaan 
harvoin  vakavia  haittavaikutuksia.” 

Rouva  Korhonen:  “Kun  purkin  aukas,  niin  sii¬ 
lon  alko  jo  oksettaa,  ja  sitte  kun  nielasin  sen,  niin 
oksetti  ja  mie  ajattelin,  et  se  vain  johtuu  siitä,  ku 
se  on  niin  pahan  hajusta. Lääkäritkin  haisteli  sitä 
ja  sano,  että  miten  sie  oot  voinu  syyä  tätä.  Mie 
aattelin  vauvan  parasta... 


“Noni-puun  hedelmistä  tehty  mehu  parantaa  jopa 
diabeteksesta  aiheutuneen  sokeuden”,  verkosto- 
markkinoijat  väittivät. 

HTAJAN  PALSTA 


Vuosi  2000  on  alkanut  yhdistyksen  piiris¬ 
sä  vauhdilla.  Olemme  saaneet  lehdel- 
lemme  uuden  päätoimittajan,  Risto  K. 
Järvisen,  jonka  käsistä  lähtenyttä  numeroa  nyt 
pidätte  käsissänne.  Uskon,  että  Marketta  Olli¬ 
kaisen  aloittama  ansiokas  työ  lehden  kehittämi¬ 
sessä  jatkuu  ja  saamme  jatkossa  liiettäväksemme 
entistä  paremman  julkaisun.  Tämä  ei  tietenkään 
onnistu  ilman  teidän  apuanne,  joten  muistakaapa 
päätoimittajaa  jutuilla  ja  juttu  vinkeillä! 

Huuhaa  ja  Sokrates-palkinnot 

Viime  vuoden  lopulla  jaoimme  taas  vuotuiset 
palkintomme.  Sokrates-palkinto  meni  Yliopis¬ 
to  -lehdelle,  jonka  katsoimme  erityisen  ansiok¬ 
kaalla  tavalla  edistäneen  tieteestä  tiedottamista. 
Huuhaa-palkintoa  emme  tällä  kertaa  jakaneet, 
koska  mielestämme  sopivan  painavaa  ehdokasta 
ei  löytynyt.  Tämä  ei  tarkoita  sitä,  että  huuhaa 
olisi  Suomesta  loppunut  tai  olisi  edes  vähene¬ 
mään  päin,  pikemminkin  päinvastoin.  Emme 
kuitenkaan  halua  jakaa  palkintoa  millekään  itses- 
täänselvälle  taholle,  kuten  esimerkiksi  jollekin 
kaikkien  tuntemalle  huuhaa-puolen  edustajalle. 
Palkinnon  pitäisi  mennä  arvovaltaiselle  tahol¬ 
le,  jonka  tulisi  toimenkuvansa  puolesta  jakaa 
asiallista  informaatiota,  mutta  joka  tästä  huoli¬ 
matta  toimii  toisin.  Kun  tällaista  ei  korviimme 
kantaudu,  jätämme  palkinnon  jakamatta.  Tänä 
vuonna  tilanne  on  onneksi  toisenlainen,  monia 
mielenkiintoisia  ehdokkaita  on  jo  näin  alkuvuo¬ 
desta  ilmaantunut ! 

Uusia  kasvoja  luottamustehtäviin 

Jatkamme  tieteellisen  neuvottelukunnan  asian¬ 
tuntemuksen  lisäämistä,  päätimme  ottaa  neuvot¬ 
telukuntaan  mukaan  radiologian  professori  Ilma¬ 
ri  Lindgrenin,  joka  tieteellisen  työnsä  ohessa  on 
myös  perehtynyt  Kirlian-kuvaukseen.  Tällainen 


asiantuntemus  onkin  yhdistyksellemme  erityisen 
tärkeää  nykytilanteessa,  jossa  Kirlian-menetelmä 
on  Suomessa  jälleen  kerran  noussut  esille. 

Myös  Skepsiksen  vilkas  paikallistoiminta  jat¬ 
kuu:  Minna  Suhonen  on  lupautunut  huolehti¬ 
maan  Turun  paikallistoiminnan  organisoimisesta. 
Ottakaa  Turun  seudulla  asuvat  yhteyttä  häneen, 
jos  teillä  on  ideoita  toiminnan  kehittämisestä  Tu¬ 
russa. 

Kesä  retki  tulossa 

Skepsiksen  kesäretki  järjestetään  lauantaina 
27.5.  klo  15.00  alkaen,  jolloin  vierailemme  Tek¬ 
niikan  museossa  Helsingissä  ja  jatkamme  illan¬ 
viettoa  ravintola  Kuningaskalastajassa.  Luvassa 
on  myös  Ilpo  V.  Salmen  esitelmä  “Rautaisen 
maailmankuvan  sähköisestä  synnystä”.  Ilmoit¬ 
tautumiset  ennen  18.5.  Anna-Liisa  Räihälle 
(membership@skepsis.fi  /  (09)  698  1976). 

Ja  lopuksi  kehottaisin  jokaista  jäsentä  tarkista¬ 
maan,  onko  jäsenmaksu  tullut  maksettua!  Aino¬ 
astaan  jäsenmaksun  turvin  pystymme  kokoamaan 
teille  Skeptikon  näin  laajassa  muodossa  ja  näin 
hyvällä  painatuksella,  joten  toivoisin  jokaista  tar¬ 
kistamaan,  onko  asia  kunnossa. 

Hyvää  keväänjatkoa  kaikille, 


Jukka  Häkkinen 

Skepsis  ry:n  puheenjohtaja 

Päätoimittaja  pähkinänkuoressa 


Kuten  jotkut  ovat  ehkä  havainneet, 
Skeptikko-lehden  päätoimittaja  on 
vaihtunut  vuodenvaihteessa.  Uu¬ 
deksi  päätoimittajaksi  on  valittu 
Risto  K.  Järvinen,  34. 
Päätyökseen  Järvinen  tekee  palo-  ja  pelastus¬ 
alan  ammattilehtiä  Pelastustietoa  ja  Palontorjun¬ 
tatekniikkaa,  joiden  toimitussihteeri  hän  on.  Hän 
[kirjoittaa  kumpaankin  lehteen  ja  vastaa  niiden 
(taitosta,  eli  sivujen  valmistuksesta.  Työnsä  ohes- 
Isa  hän  harrastaa  muutakin  julkaisutoimintaa. 
[Viimeksi  hän  on  tehnyt  Keravan  SM-hiihtojen 
kisalehden  ja  käsiohjelman.  Sitä  ennen  hän  on 
mm.  kirjoittanut  Valtakunnalliselle  tapaturmayh- 
teistyöryhmälle  minidekkarin  "Etsivä  Marlonen 
ja  konspiraatio  kolmetoista".  Lisäksi  Järvinen 
toimii  Huonon  kirjallisuuden  seuran  puheenjoh¬ 
tajana,  ja  on  toimittanut  seuran  tänä  keväänä  jul¬ 
kaistun  antologian,  joka  nousi  maaliskuussa  Mitä 
Suomi  lukee  -listan  kymmenen  myydyimmän 
kaunokirjallisen  teoksen  joukkoon. 

Skepsiksen  rivijäsen  Järvinen  on  ollut  jo  vuo¬ 
sia.  Miksi?  Koska  hänellä  on  aina  ollut  "outo” 
tarve  hahmottaa  maailma(nkaikeus)  jonkinlaise¬ 
na  kokonaisuutena  (siitä  kirjoittamisharrastuskin 
luultavasti  on  virinnyt).  Peruskouluikäisenä  hän 
luki  kaikki  mahdolliset  rajatiedon  kirjat  läpi  ja 
innostui,  kunnes  myöhemmin  huomasi  -  ehkä 
juuri  skeptikkojen  ansiosta  -  että  lähes  kaikki 
luettu  oli  ollut  täyttä  roskaa. 

Järvinen  kävi  meedioistunnoissa  “tutkimassa” 
löytyykö  kuoleman  jälkeen  elämää,  kuten  hän  toi¬ 
voi,  mutta  mikään  ei  saanut  häntä  vakuuttuneeksi. 
Ei  edes  kaatuminen  "Pyhän  Hengen”  voimasta. 
Kirkon  lattialla  nöyryytettynä  lojuessaan  hän  ym¬ 
märsi  kaatuneensa  vain  siksi,  että  halusi  kaatua 
-  koska  oli  suggeroitunut  kaatumaan.  Lisäksi 
pappi  avitti  Pyhää  Henkeä  työntämällä  Järvistä 
rintakehästä  taaksepäin. 

Lopulta  Järvinen  päätyi  umpikujaan  kirjassaan 
‘'Täydellinen  selvitys  elämästä  ja  kuolemasta 
sekä  maailmankaikkeuden  arvoituksista”.  Hä¬ 
nestä  tuli  skeptikko. 

Pian  hän  huomasi,  miten  ällistyttävän  hyväus¬ 
koisia  ihmiset  ovat.  Kun  hän  kyseenalaisti  tähti- 
merkkien  vaikutuksen  ihmiseen,  hänelle  myön¬ 
nettiin,  että  useimmat  horoskoopit  ovat  huijausta, 
mutta  sanottiin  samaan  hengenvetoon,  että  hän  on 


ilmiselvä  skorpioni.  Kun  hän  selitti  sukulaiselle, 
minkä  takia  neula  heiluu  narun  päässä,  sukulainen 
totesi,  että  noinhan  se  on,  mutta  kyllä  neula  silti 
kertoo,  kuinka  monta  lasta  kenelläkin  on  tai  tulee 
olemaan,  ja  mitä  sukupuolta.  Ja  niin  edespäin... 

Järvinen  kuuluu  Suomen  Hypnoosiliittoon,  ja 
on  opiskellut  alaa  Pasi  Koivusen  johdolla.  Hänet 
on  harjoituksissa  hypnotisoitu  entiseen  elämään, 
jossa  hän  oli  yllätyksekseen  -  lokki.  Hän  itse  on 
hypnotisoinut  muita  entisiin  ja  tuleviin  elämiinsä 
ja  antanut  heidän  olla  kokemuksesta  mitä  mieltä 
haluavat.  Järvinen  ei  ole  halunnut  olla  ilonpilaaja, 
jollainen  jokainen  skeptikko  yleensä  on.  Ihmiset 
haluavat  uskoa  yliluonnolliseen  hinnalla  millä 
hyvänsä,  ja  kun  heille  kertoo  toisenlaisia  faktoja, 
he  loukkaantuvat. 

Järvinen  ymmärtää  heitä,  sillä  halusihan  hänkin 
uskoa  iankaikkiseen  elämään.  Enää  hän  ei  vain 
valitettavasti  voi  -  ei  ennen  kuin  joku  esittää 
vedenpitävät  todisteet. 

Toivottavasti  hän  tekee  sen  pian. 


Risto  K.  Järvinen 

PS.  Ensimmäistä  lehteä  kootessaan  päätoimin 
taja  on  huomannut,  että  kirjoittajista  on  pulaa. 
Niinpä  hän  pyytää  lukijoita  kirjoittamaan  lehteen : 
lyhyitä  uutisia,  pitempiä  artikkeleita,  käännöksiä 
-  mitä  tahansa  Skeptikon  aihepiiriin  sopivaa. 
Kirjoittamiskynnystä  ei  kannata  pitää  turhan  kor¬ 
kealla;  materiaali  kyllä  tarkistetaan  ja  toimitetaan 
julkaisukelpoiseen  kuntoon. 

Juttujanne  odotetaan  osoitteessa: 

Närhitie  11,  01450  Vantaa. 

Tai  tietokoneessa:  editor@skepsis.fi. 


Miljoonan  dollarin  hullutus 

James  Randin  havaintoja 
kummallisesta  maailmasta 


Siitä  lähtien,  kun  JREF  (=James  Randi  Edu¬ 
cational  Foundation)  lupasi  miljoonan  dol¬ 
larin  palkinnon  sille  henkilölle  tai  niille 
henkilöille,  jotka  pystyvät  todistettavasti  suorit¬ 
tamaan  yliluonnollisen  teon,  on  esiin  tullut  luke¬ 
mattomia  yrityksiä  välttää  palkinnon  saaminen 
keinolla  millä  hyvänsä.  Koko  haaste  on  saatettu 
epäilyksenalaiseksi,  jotta  voitaisiin  selittää,  mik¬ 
seivät  paranormaaleja  kykyjä  omaavat  henkilöt 
yksinkertaisesti  nouda  varmoja  rahoja  ja  näytä 
skeptikoille  pitkää  nenää.  Ainoat  henkilöt,  jotka 
ovat  oikeasti  olleet  kiinnostuneet  palkinnosta, 
ovat  sellaisia,  jotka  todella  uskovat  erikoisiin 
kykyihinsä. 

Aluksi  valitettiin  sitä,  ettei  luvattua  rahaa  ole 
oikeasti  olemassa:  että  koko  miljoona  dollaria  on 
vain  mielikuvituksen  tuotetta.  Tosiasiassa  palk¬ 
kio  ei  ole  koskaan  ollut  kuvitteellinen;  tarjous  on 
aina  ollut  vilpitön. 

Ensin  rahat  olivat  olemassa  erilaisina  pantteina, 
joita  olivat  antaneet  reilut  300  henkilöä  1 3  maasta 
ympäri  maailmaa.  Jos  joku  olisi  voittanut  pal¬ 
kinnon,  JREF:n  olisi  täytynyt  vaihtaa  omaisuus 
käteiseksi,  jotta  se  olisi  pystynyt  maksamaan 
voittajalle.  Tämä  olisi  tarkoittanut  sitä,  että  mei¬ 
dän  olisi  täytynyt  lähteä  maailmalle  koputteleman 
ovia  ja  keräämään  varat  maksusitoumuksien  an¬ 
tajilta.  Myönnän,  että  pyysimme  paljon  niiltä, 
jotka  halusivat  osallistua  testiin.  Heidän  täytyi 
luottaa  siihen,  että  JREF:llä  olisi  riittävät  varat, 
kun  maksun  aika  tulisi. 

Myöhemmin,  erään  sponsorin  anteliaisuuden 
ja  viisauden  johdosta,  saimme  miljoonan  dollarin 
avoimen  obligaatiotilin  U.S.  Investment  Hou¬ 
seen.  Tämä  teki  palkinnosta  paljon  kiinnosta¬ 
vamman  ja  varmemman.  Siitä  huolimatta  suuri 
ryntäys  palkinnon  perään  jäi  tapahtumatta.  Lu¬ 
kuisia  kummallisia  vaatimuksia  esitettiin  edel¬ 
leen.  Kaikki  halukkaat  kutsuttiin  alkukokeisiin, 
mutta  vain  harvat  kutsutuista  ovat  saapuneet  ne 
suorittamaan.  Kukaan  saapuneista  ei  ole  läpäissyt 


edes  alkukokeita. 

Mutta  ne,  joilla  ei  ikinä  ollut  edes  tarkoitusta 
osallistua,  ryhtyivät  toimeen  heti  kun  palkinto  oli 
vakiinnuttanut  asemansa  olemalla  konkreettisesti 
olemassa  ja  saatavissa.  He  esittivät  huomattavan 
paljon  äänekkäitä  vastalauseita  kaikkia  palkin¬ 
toon  liittyviä  asioita  vastaan  tarkoituksenaan  luo¬ 
da  sekaannuksen  ja  epäluottamuksen  ilmapiiri. 
Heillä  ei  ollut  kelvollisia  syitä  olla  yrittämättä 
saada  palkintoa,  joten  he  päätyivät  valittamaan 
kuvitteellisista  ja  keksityistä  ongelmista.  He  väi- 
tivät,  että  minä  sormeilin  testejä  niin,  ettei  niitä 
voisi  suorittaa  onnistuneesti.  He  väittivät,  että 
moni  henkilö  oli  jo  voittanut  palkinnon,  mutta 
heille  oli  kieltäydytty  maksamasta  sitä.  V äitettiin 
jopa,  että  olin  yrittänyt  lahjoa  eräitä  kandidaatteja, 
jotteivät  he  jatkaisi  testejä.  Tätä  jatkui  pitkään. 

Tottakai,  tavalliset  väitteet  "huonoista  väräh¬ 
telyistä"  tuotiin  esiin  (ilmiölle  on  olemassa  jopa 
nimi  -  Randi-efekti),  ja  jotkut  yksinkertaisesti 
väittivät,  ettei  heidän  erityistaitojaan  voi  testata 
millään  meidän  laatimammalla  tavalla.  "En  halua 
rahaa"  ja  "en  tarvitse  rahaa"  -lausuntoja  kuultiin, 
ja  kun  julkistimme,  ettei  ketään  ole  koskaan  var¬ 
sinaisesti  testattu  miljoonan  dollarin  saamiseksi, 
koska  kukaan  ei  ole  selviytynyt  alkukokeista, 
suuri  "huijausta"-huuto  kohosi  ilmaan. 

On  ehkä  syytä  ottaa  huomioon  eräs  erittäin 
todennäköinen  vaihtoehto:  syy  siihen,  miksei 
palkintoa  ole  kukaan  vielä  ottanut  omakseen,  on 
yksinkertaisesti  se,  ettei  kukaan  voi  sitä  saada, 
ja  tuskin  koskaan  voi.  Näin  me  tällä  hetkellä 
uskomme,  kokemustemme  perusteella. 

JREF  koittaa  osallistua  jokaiseen  tapauksen 
selvittelyyn  ilman  ennakkoluuloja.  Mutta  kaikki, 
jotka  istuvat  takan  ääressä  joka  ikinen  jouluaatto 
ja  odottavat,  että  punapukuinen  lihava  mies  saa¬ 
puu  piipusta,  alkavat  kokemuksensa  perusteella 
hiljalleen  kallistua  käsitykseen,  ettei  joulupukki 
ilmesty  seuraavanakaan  jouluna.  Meidän  asen- 
teemme  on  tällä  hetkellä  samanlainen.  Olemme 

Randi-efekti  on  vienyt  miljoona  dollaria  monelta  henkilöltä,  joka  on  luullut  omaavansa  paranormaaleja  kykyjä. 


enemmän  kuin  halukkaita  näkemään  ja  todista¬ 
maan,  että  jotakin  tapahtuisi,  mutta  emme  enää 
usko  punapukuiseen.  Kun  lisäksi  kuulemme  sa¬ 
mat  vanhat  syytökset  vuodesta  toiseen,  antavat 
ne  meille  lisätodisteita  siitä,  ettei  “alalla”  ole 
tapahtunut  mitään  uutta. 

(Muutamiin  uusiin  hankaluuksiin  on  toki  viime 
aikoina  törmätty.  Äskettäin  Kiinassa  kollegamme 
Sima  Nan  sai  syytteen,  kun  ei  maksanut  eräälle 
henkilölle  hänen  vaatimaansa  haastesummaa,  jon¬ 
ka  jakoperusteet  ovat  samankaltaiset  kuin  JREF:n 
palkinnonkin.  Kyseinen  henkilö  oli  väittänyt,  että 
hän  pystyy  muuttamaan  auringon  kokoa  taivaalla. 
Ja  katso:  aamulla  ja  illalla  aurinko  todellakin 
näyttää  suuremmalta  kuin  päivällä.  Ilmiö  lienee 
lukijoillemme  tuttu;  tuskin  kukaan  uskoo,  että  au¬ 
ringon  suurenemisen  sai  aikaan  miehen  erityiset 
kyvyt.  Ei  uskonut  Kiinan  oikeuslaitoskaan. 

Viimeinen  kiusanteko,  johon  nämä  JREF-haas- 
tetta  vastaan  kiihkoilleet  ovat  syyllistyneet,  on 
ollut  vaatia  paljastamaan  niiden  ihmisten  nimet 
ja  osoitteet,  jotka  ovat  kokeeseen  hakeneet  tai 
osallistuneet  ja  tulleet  hylätyiksi  (koska  eivät  ole 
osanneet  tai  halunneet  tehdä  hakemusta  sääntö¬ 
jen  mukaisesti).  Tällaista  ei  tule  tapahtumaan. 
Emme  tule  sallimaan  kokeissa  käyneiden  ihmis¬ 
ten  häirintää,  syytöksiä  ja  takaa-ajoa.  Jos  niin  te¬ 
kisimme,  antaisimme  aseen  niille,  ketkä  haluavat 
kyseenalaistaa  JREF:n  ja  sen  miljoonan  dollarin 
palkinnon.  Kuten  olen  ilmoittanut  aikaisemmin¬ 
kin,  vain  vastuuntuntoiset  ihmiset  voivat  tutustua 
tilastoihin  JREF:n  toimistolla  Fort  Lauerdalessa 
Floridassa.  Meillä  ei  ole  pienintäkään  tarkoitusta 
paljastaa  myöskään  kokeiden  yksityiskohtia  jul¬ 


kisesti.  Hakijat  ovat  voineet  luottaa  siihen,  että  me 
noudatamme  sääntöjä  ja  suoritamme  kokeet  re- 
hellisestijakorrektisti.  Näin  olemme  ainatehneet; 
kiitos  myös  hyväksynnästänne  meitä  kohtaan. 
Emme  tule  pettämään  teitä. 

Jos  joku  on  päättänyt  luulla,  että  me  JREF:ssä 
olisimme  edes  jotenkin  peloissamme  tai  huolis¬ 
samme  mahdollisuudesta,  että  joku  ihmeellinen 
meedio  aikoo  napata  miljoona  dollaria,  kehotam¬ 
me  häntä  luopumaan  käsityksestään.  Me  olem¬ 
me  lyöneet  rahat  pöytään,  esittäneet  asiamme,  ja 
tulemme  tekemään  kaikkemme  kumotaksemme 
palkintoa  kohtaan  osoitetut  syytökset.  Me  olem¬ 
me  “the  real  thing”.  Pyydän  mahdollisia  voittajia 
sekä  valittajia,  jotka  eivät  suostu  osallistumaan 
kokeisiin,  lukemaan  kilpailun  säännöt  web-si- 
vuiltamme  (www.randi.org),  ennen  kuin  lausutte 
väärin  käsitettyjä  lausuntojanne,  joita  joudumme 
korjaamaan. 

Hopuksi,  missä  ovat  huuhaa-alan  ammattilai¬ 
set?  Pelkäävätkö  he,  etteivät  voi  tehdä  valvotuissa 
olosuhteissa  sitä,  mitä  mainostavat  tekevänsä? 
Miksi  kaikki  hakijat  ovat  “heikkoja  tapauksia”? 
Koska  alalla  menestyneet  eivät  suostu  tutkitta¬ 
viksi.  Tämä  on  merkittävä  fakta.  Fopettakaa  siis 
määkiminen  ja  räksytys.  Asettukaa  jonoon  ja 
näyttäkää  taitonne !  ■ 


Skeptic-lehden  artikkelista  (1999) 
VAPAASTI  KÄÄNTÄNYT:  RISTO  K.  JÄRVINEN 

Tuloksia 

homeopatiasta? 

S-kaupparyhmän  lehti  “Yhteishyvä”  kertoo  numerossaan  4/2000  seksistä.  Artikkeli 
käsitteleekin  aluksi  aihetta  asiallisesti.  Mitään  erityistä  uutta  ei  ilmene,  asiat  on  esitet¬ 
ty  yksinkertaisesti  ja  selkeästi.  Seksuaalisuuden  taustoista  artikkeli  siirtyy  loogisesti 
seksuaalisiin  häiriöihin,  kuten  potenssi-  ja  vaihdevuosiongelmiin.  On  totta,  että  monet 
lääkeaineet,  tupakka  ja  alkoholi  aiheuttavat  erektiohäiriöitä.  Naisille  kerrotaan  aiheutuvan 
haluttomuutta  niin  vääränlaisen  ehkäisyn  kuin  menopaussin  myötä.  Asiallisesti  mainitaan 
myös  niin  Viagra  kuin  vaihdevuosien  hormonikorvaushoito.  Sitten  juttuun  tulee  kokonaan 
uusi  käänne. 


Hömppä  alkaa  tulvia  silmille !  Koko  artik¬ 
kelin  alkuosan  tarkoituksena  onkin  toi¬ 
mia  johdantona  luontaistuotteiden  mark¬ 
kinoinnille.  Niinpä  tieteellisesti  oikean  tiedon 
saumattomaksi  jatkoksi  voi  lukea  luontaistuot¬ 
teiden  sekä  henkistä  ja  fyysistä  suorituskykyä 
lisäävistä  vaikutuksista. 

Lukijalle  vakuutetaan  mm.  että  ns.  afrodisil- 
la  rohdoksilla  on  varmasti  seksihaluja  lisääviä 
vaikutuksia.  Tietenkin  korostetaan,  minkä  kaup¬ 
paryhmän  luontaistuoteosastoilta  näitä  löytyy. 
Hormonaalisten  häiriöiden  hoitoon  myydään 
jopa  turvekylpyjä.  (Tämänhän  pitää  toki  toimia, 
tunteehan  kalevalainen  tarusto  jo  suohon  upotta¬ 
misen  -  ja  Väinämöisen  hormonit  alkoivat  hyr¬ 
räämään  Ainon  suuntaan.) 

Artikkelin  viimeinen  kappale  sai  minut  ker¬ 
rassaan  riemastumaan.  Vogelin  homeopaattisen 
Memosanin  vakuutetaan  olevan  vaihdevuosien 
oireita  lievittävä  tuote,  jota  oli  jopa  testattu  suo¬ 
malaisilla  naisilla  ennen  myyntilupaa.  Testitu¬ 
lokset  olivat  tietenkin  myönteisiä  ja  muistuttivat 
kovasti  hormonikorvaushoidolla  saavutettavia. 
Erityisenä  etuna  mainitaan,  että  Memosam  ei 
nosta  seerumin  estradiolitasoja,  koska  se  ei  si¬ 
sällä  keinotekoisia  naissukupuolihormoneja! 
(Eihän  homeopaattinen  tuote  sisällä  paljon  muu¬ 
takaan.) 

Tekstimainontaa 

Lähetin  välittömästi  sähköpostia  Yhteishyvän 
päätoimittaja  Pertti  Törmälälle.  Totesin  siinä 
mm.  paheksuntani  artikkelin  laadusta.  Ilmoitin, 
että  mielestäni  on  moraalisesti  arveluttavaa  yh¬ 


distää  lääketiede  tällä  tavalla  sellaisiin  tuotteisiin, 
joiden  vaikutukset  perustuvat  uskomuksiin.  Kai¬ 
killa  lukijoilla  ei  varmasti  ole  tarvittavia  tausta¬ 
tietoja,  jotta  he  voisivat  huomata  asian. 

Lisäksi  artikkelin  lopussa  viitataan  homeo¬ 
paattisen  tuotteen  yhteydessä  tutkimukseen  ja 
myyntilupaan  niin,  että  lukijalle  syntyy  mielikuva 
oikeasta  lääkkeestä,  jonka  teho,  vieläpä  ilman 
sivuvaikutuksia,  on  osoitettu  tutkitusti. 

Lopuksi  toin  esille,  että  artikkelin  ilmeinen 
tarkoitus  on  S-kaupparyhmän  luontaistuotteiden 
markkinointi. 

Kaupparyhmien  lehdet  rajatapauksia 

Koska  olisi  merkittävä  asia,  että  homeopaatti¬ 
sen  tuotteen  tehosta  olisi  oikein  tutkittuakin  tie¬ 
toa,  päätin  selvittää,  kuka  tutkimuksen  oli  tehnyt 
ja  mikä  taho  myönsi  myyntiluvan. 

Sainkin  tietää  artikkelista  hieman  enemmän. 
Alkuosan  oli  kirjoittanut  toimittaja  Leena  Pa¬ 
losaari  ja  loppuosan  uskomuslääkintäpuffin 
oli  lisännyt  toinen  kirjoittajista  Eeva  Liestelä. 
Liestelä  vastasikin  nopeasti  sähköpostiini.  Sen 
sijaan,  että  olisi  kertonut  lisätietoja  väitetystä 
tutkimuksesta,  Liestelä  luokitteli  minut  “varsi¬ 
naiseksi  naisten  seksi-  ja  vaihdevuosiongelmien 
asiantuntijaksi,  koska  olen  mies”! 

Hän  ilmoitti  itse  saaneensa  Memosamista  avun, 
kuten  hänen  monet  ystävänsä,  jotka  olivat  tuo¬ 
neet  sitä  Sveitsistä.  Tämä  ei  kuitenkaan  vastaa 
käsitystäni  tutkimuksesta.  Mitattiinko  koehen¬ 
kilöiden  hormonitasoa  säännöllisesti?  Kuinka 
monta  henkilöä  tutkimukseen  osallistui?  Miten 
plasebovaikutus  oli  otettu  huomioon?  Vai  onko 

koko  tutkimusta  olemassakaan? 

Ilmeisesti  loukkaantuneena  artikkeliinsa  koh¬ 
distuneesta  arvostelusta  Liestelä  kertoi  minulle 
oikean  valitusosoitteen  olevan  JSN  (Julkisen 
Sanan  Neuvosto).  Kolmanteen  sähköpostiin, 
jossa  vielä  kerran  kysyin,  eikö  toimittaja  todel¬ 
lakaan  halua  vastata  kysymyksiini  tutkimuksesta 
ja  myyntiluvasta,  Liestelä  ei  enää  vaivautunut 
vastaamaan. 

Päätoimittaja  Törmälä  ei  ole  ottanut  lainkaan 
kantaa  tässä  vaiheessa. 

Asia  alkoi  kiukuttaa,  joten  päätin  lähteä  seikkai¬ 
lemaan  virastoviidakossa,  tosin  vain  puhelimen 
välityksellä.  Soitin  ensimmäiseksi  kuluttajavi¬ 
raston  neuvontaan.  Sieltä  vastannut  ystävällinen 
naisääni  piti  kaupparyhmien  lehtiä  vähän  raja¬ 
tapauksina,  eikä  osannut  suoralta  kädeltä  sanoa 
tästä  moraaliani  kaivelevasta  mar  kkinointitavasta 
mitään.  Seuraavaksi  otin  yhteyden  elintarvi¬ 
kevirastoon.  Tiedustelin,  mahtaisiko  siellä  olla 
tietoa  Vogelin  Memosanista  ja  suomalaisesta 
tutkimuksesta. 

Tiedottaja  Marja  Pohjanpalo  kertoi,  että 
erityisvalmisteiden  markkinoilletulo  ei  heidän 
puolestaan  edellytä  mitään  lupia.  Mutta  jos  ky¬ 
seessä  on  rohdos,  luvan  on  saattanut  myöntää 
lääkintälaitos.  Joitakin  rohdoksia  voidaan  myydä 
lääkelaitoksen  päätöksen  mukaisesti  myös  elin¬ 
tarvikeliikkeissä.  Pohjanpalo  mainitsi  elintarvi¬ 
keviraston  valvovan,  etteivät  myytävät  valmis¬ 
teet  ole  terveydelle  vaarallisia. 

Lisäksi  hän  mainitsi  tämän  hetken  ongelmana 
olevan  kotimyyntinä  tapahtuvan  markkinoinnin. 
Kutsuilla  myydään  ulkomailta  Internetin  kautta 
suoraan  tilattuja  epämääräisiä  tuotteita  kalliiseen 
hintaan.  Tuotteiden  sisältämistä  aineista  ei  kui¬ 
tenkaan  ole  mitään  tietoa!  Myrkyllisten  aineiden 
lisäksi  pelkkää  vettäkin  saatetaan  myydä  satojen 
markkojen  litrahinnalla. 

Lakia  voi  vähän  kiertää... 

Kun  Vogelin  www-sivuiltakaan  ei  tahtonut  löy¬ 
tyä  tietoa  Memosanista,  aloin  jo  hieman  ihme¬ 
tellä.  Mutta  onneksi  “menopaussista”  assosioitui 
“Menosan”,  selvisihän  sekin  painovirhe.  Sitten 
luurin  kautta  lääkintälaitokselle.  Sieltä  selvitettiin 
nopeasti:  rohdosvalmisteiden  voimassa  olevien 
myyntilupien  luettelossa  ei  ole  Menosan  nimistä 
tuotetta! 

Totuuden  nimissä  marssin  erään  S  -ryhmän 
tavaratalon  luontaistuoteosastolle.  Artikkelissa 
mainostetut  kampanjatuotteet  näyttivät  olevan 


hyvin  esillä,  mutta  Menosan-pakkauksia  en  löy¬ 
tänyt.  Onneksi  palveluhenkinen  myyjätär  pelasti 
tilanteen  ja  löi  käteeni  pienen  laatikon,  johon 
oli  painettu  “H  1006  FIN”.  Niinpä  tilanne  alkoi 
valjeta  minullekin.  Kyseessä  oli  tuote,  joka  oli  hy¬ 
väksytty  Lääkelaitoksen  rekisteriin  homeopaat¬ 
tisena  valmisteena.  Tämä  tarkoittaa  käytännössä 
sitä,  ettei  valmistetta  saa  myydä  lääkkeenä,  eikä 
pakkauksessa  saa  olla  mitään  viitettä  käytöstä 
terapeuttisiin  tarkoituksiin.  Tällaiselle  tuotteelle 
ei  siten  vaadita  lainkaan  myyntilupaa! 

Mutta  lakiahan  voi  tietysti  vähän  kiertääkin. 
Kun  tiedustelin  tuoteselostetta,  sain  sen  erilli¬ 
senä  lappusena.  Siinä  mainitaan  nesteen  olevan 
Menosania  ja  kerrotaan  hyvinkin  tarkkaan  te¬ 
rapeuttisista  vaikutuksista.  Tuote  lisää  paperin 
mukaan  hormonitoiminnan  tasapainoa.  (Tämä  on 
ilmeisesti  homeopaattinen  tapa  ilmaista  puuttuva 
vaikutus  hormonieritykseen.) 

Kaikkien  lueteltujen  valmistusaineiden  tode¬ 
taan  olevan  vanhastaan  tunnettuja  vaihdevuosiin 
liittyvien  oireiden  lievittäjinä.  Toiseksi  viimeise¬ 
nä  luettelossa  on  muuten  etanoli,  johon  on  muut 
ainekset  onkin  sitten  häivytetty  potensoimalla. 

Taistelua  tuulimyllyjä  vastaan? 

Kaikenkaikkiaan  siis  selvisi:  mitään  myyn¬ 
tilupia  ei  erikseen  ole  myönnetty  ja  väitettyä 
tutkimusta  piilotellaan  niin  hyvin,  että  sitä  on 
mahdoton  jäljittää.  Sillä  aikaa,  kun  kauppa  luon- 
taistuoteosastolla  käy,  voisi  Julkisen  Sanan  Neu¬ 
vosto  käsitellä  mahdollista  valitustani. 

“Yhteishyvä”  on  ilmeisesti  rikkonut  Aikakaus¬ 
lehtien  Liiton  jäsenenä  hyviä  journalistisia  tapoja 
sekoittamalla  artikkeliin  mainontaa,  sekä  viittaa¬ 
malla  olemattomaan  tutkimukseen.  Valitettavasti 
JSN  ainoa  sanktio  voi  olla  langettava  päätös,  joka 
julkaistaan  pienellä  kirjoitettuna  jonkun  sivun 
alareunassa.  ■ 

Lähteitä 

Elintarvikevirasto 

http:/www.elintarvikevirasto.fi 

Lääkelaitos 

http:/www.nam.fi 

Vogel 

http:/lionel.goeast.ch/bioforce/ 

Keskustelua 


llllllllllllllllllll 

Terapiakulteista 
terveelliseen  uskoon 


“Psykiatri  Raija  Hukkasen  kirjoitus  Skep¬ 
tikossa  2/99  oli  hyvä  avaus.  Seuraavassa 
jatkoa  keskustelulle  terapioista,  uskon¬ 
noista  ja  mielenterveydestä.  Olen  myös 
yrittänyt  etsiä  joitakin  psyykkisesti  hyviä 
piirteitä  luterilaisesta  dogmatiikasta”,  Timo 
Teinikivi  kirjoittaa. 

Terapiakultteja 

Kysymys  mielenterveydestä,  uskosta  ja  terapi¬ 
asta  liittyy  läheisesti  yhteen:  uskolla  parannetaan 
ja  terapiaan  uskotaan.  Eräät  psykoterapeuttiset 
ideologiat  näyttävät  selvästi  uskonnoilta  ja  eräät 
fundamentalistiset  uskonsuunnat  mainostavat 
uskoontuloa  parhaaksi  keinoksi  vapautua  mm. 
huumeista  ja  alkoholista.  Tällainen  "parantamis¬ 
toimi  ilta”  voi  kuitenkin  olla  pahimmillaan  kään¬ 
nyttämistä  ja  henkistä  väkivaltaa. 

Terapiakultteja  ovat  yhteisöt,  jotka  pyrkivät 
vaikuttamaan  ihmisen  hyvin  henkilökohtaiseen 
psyykkiseen  elämysmaailmaan,  koska  niissä 
raja  uskonnon  nimellä  kulkevan  toiminnan  ja 
psyykkisen  hoidon  välillä  on  hämärtynyt. 

Ihminen  sidotaan  kulttiin  henkisen  käsittelyn 
kautta,  tunteita  manipuloimalla.  Asian  vaikutta¬ 
vuus  piilee  siinä,  ettei  käännytettävä  itse  edes  huo¬ 
maa  sitä,  vaan  hän  luulee  toimivansa  oman  etunsa 
mukaisesti.  Syyllisyys,  pelkoja  rakkauden  tarve 
ovat  voimakkaita  ihmisen  käyttäytymistä  ohjaa¬ 
via  tunteita.  Käännyttämisen  tarkoitus  on  oman 
minän  murtaminen  ja  identiteetin  vaihtaminen. 
Käyttäytymistä  valvotaan  sen  jälkeen  rituaalisella 
"ripillä".  Ihminen  opetetaan  valvomaan  omaa 
ajatteluaan,  tiedon  hankkimistaan  ja  tunteitaan. 
Hän  oppii  tuomitsemaan  itsensä:  omat  tunteet, 
ajatukset,  ymmärrys  ja  kr  iittinen  tieto  ovat  syntiä. 
Ihmisen  on  antauduttava  täysin  "Jeesukselle”. 

Vallankäyttöä  harjoitetaan  Raamatun  symbo¬ 
liikan  ahkeralla  käytöllä,  mikä  antaa  kuulijoille 
kuvan  jumalallisen  salaisuuden  hallitsemisesta. 
Kuviteltuja  ja  todellisia  pelkoja,  ihmisyyteen 
kuuluvaa  ja  sairaaksi  tekevää  syyllisyyttä,  rak¬ 


kauden  menettämisen  pelkoa,  yksin  jäämisen  pel¬ 
koa,  sairauden  ja  kuoleman  pelkoa;  kaikkia  näitä 
voidaan  käyttää  ihmistä  itseään  vastaan.  Ihmisen 
mielikuvitusta  ruokkivat  uskonnolliset  kauhu- 
näyt  ikuisesta  kadotuksesta  ja  rangaistuksesta 
sekä  taivaan  autuudesta.  Auttava  kriittinen  tieto 
torjutaan:  "maallinen"  psykoterapia  ja  teologiset 
tieteet  demonisoidaan  ja  niiden  tekijät  leimataan 
epäluotettaviksi  ateisteiksi. 

Osa  jäsenistä  kokee  ryhmään  kuulumisen  ai¬ 
kana  suotuisia  muutoksia  psyykkisissä  oireissa 
ja  osan  oireet  pahenevat.  Suotuisat  muutokset 
liittyvät  suoraan  ryhmän  yhteenkuuluvuuden  tun¬ 
teeseen.  Tällöin  ulkomaailma  koetaan  herkästi 
myös  pahaksi  tai  uhkaavaksi.  Psyykkiset  oireet 
lisääntyvät  silloin,  kun  jäsen  osoittaa  ryhmäide- 
ologiasta  poikkeavaa  käytöstä  tai  pyrkii  lähte¬ 
mään  ryhmästä. 

Myös  ruumiillisuuden  hyväksyminen,  oman 
täysikasvuisen  sukukypsän  kehon  psykologinen 
tunnistaminen  ja  hyväksyminen  tulee  usein  mah¬ 
dottomaksi,  koska  ihminen  ei  enää  osaa  oikein 
lukea  ruumiinsa  viestejä,  eikä  luota  omaan  luku¬ 
taitoonsa.  Vaarallista  on,  jos  ihmisen  luonnolliset 
tarpeet,  tunteet  ja  ajatukset  synnillistetään  ja  hän 
alkaa  tuntea  niistä  häpeää  ja  syyllisyyttä.  Erityi¬ 
sen  vaikeaa  kultin  j  äsenille  on  hyväksyä  toistensa 
ongelmia  tai  ehkä  äkillisesti  tapahtunutta  itsemur¬ 
haa,  koska  nämä  osoittavat,  ettei  kultin  ideologia 
tai  "Jeesus”  olekaan  auttanut.  Kultin  aiheuttamat 
psyykkiset  ongelmat  katsotaankin  asianomaisen 
omaksi  syyksi. 

Alkoholistin  riippuvuus  voi  korvautua  toisen¬ 
laisella  riippuvuudella,  jossa  tämä  vastenmie¬ 
lisesti  lakkaamatta  kehuu  itseään  ja  omia  ko¬ 
kemuksiaan.  Joukossa  ei  tarvitse  enää  tuntea 
vastuuta  eikä  syyllisyyttä  ryhmänmukaisesta 
käyttäytymisestä.  Evankelioiminen  eli  muiden 
käännyttäminen  omaan  uskoon  nähdään  pyhänä 
tehtävänä,  josta  "pyhä  sotakaan"  ei  ole  kovin 
kaukana.  Tarkemmin  analysoitaessa  näitä  mie- 
lensisäisiä  manipulaatio-  ja  alistamistekniikoita 
niissä  on  havaittu  paljon  fasistisia  piirteitä. 

Vaikka  kultit  eivät  kunnioita  ihmisen  perusoi¬ 
keuksia,  jäsenellä  ei  ole  useinkaan  varaa  lähteä 
pois:  hänellä  ei  todellisuudessa  ole  vapaata  tahtoa, 
koska  hänet  on  opetettu  pelkäämään.  Julkisuus  ja 
keskustelu  näiden  terapiakulttien  toiminnasta  on 
parasta  kuluttajansuojelua,  mitä  voidaan  antaa. 
Koska  toiminnassa  liikkuu  myös  paljon  rahaa, 
ei  ole  aivan  samantekevää  se,  mihin  ihminen 
uskoo. 

Terveellisen  uskon  piirteitä 

Jumalan  ehdoton  rakkaus 

Jumala  rakastaa  jokaista  ihmistä  ehdottomalla 
rakkaudella  niin,  ettei  ihmisen  tarvitse  yrittää 
lepyttää  Jumalaa  olemalla  mieliksi  uskonlahkoil¬ 
le  tai  muille  ihmisille.  Jumala  rakastaa  ihmistä 
sellaisena  kuin  hän  on  ilman  uhreja.  Jumalan 
rakkauden  osoittaminen  käytännössä  on  ihmisen 
tukemista  ja  inhimillisen  olkapään  tarjoamista 
kunnioittaen  hänen  persoonallisuuttaan.  Mitä 
enemmän  uskontoon  sisältyy  ihmiseen  kohdis¬ 
tuvia  vaatimuksia,  sitä  herkemmin  siitä  tulee 
henkistä  väkivaltaa.  Jo  lapsenkin  kehityksessä 
tällainen  ehdollisen  rakkauden  kokeminen  voi 
johtaa  psyykkisiin  oireisiin  ja  neuroottisuuteen. 
Luterilaisessa  uskossa  Jumalan  ehdotonta  rak¬ 
kautta  kuvaa  pyhä  kaste,  mikä  merkitsee  syn¬ 
tien  anteeksisaamista,  uudestisyntymistä  ja  pe¬ 
lastumista,  koska  siihen  sisältyy  Jumalan  sana 
ja  lupaukset.  Tämä  käsitys  sulkee  pois  kaiken 
hengellisyyden  nimissä  tapahtuvan  psyykkisen 
puoskaroinnin.  Usko  merkitsee  luottamusta  tu¬ 
levaan,  siihen  että  Jumala  toimii,  luo  uutta  niin 
kuin  Vanhan  testamentin  profeetat  jo  näkivät. 
Terve  usko  on  uskoa  elämään. 

Omantunnon  ja  ajattelun  vapaus. 

Tiedon  saanti 

Ihmisellä  pitäisi  olla  omantunnon  vapaus  päät¬ 
tää  itse,  mikä  on  oikein  ja  mikä  väärin.  Toinen 
ihminen  ei  voi  sitä  hänelle  kertoa  minkään  ju¬ 
malan  nimessä.  Toinen  luovuttamaton  oikeus 
on  ajattelun  vapaus.  Ilman  oman  järjen  ja  ym¬ 
märryksen  käyttöä  Raamattua  ei  voi  ymmärtää 
oikein.  Ajattelun  itsenäinen  vapaus  on  viisaan 
uskonnollisuuden  lähtökohta.  Tieto  poistaa  irra¬ 
tionaaliset  pelot. 

Fundamentalismin  uhreja  ei  voi  auttaa  tietämät¬ 
tä  näiden  seurakuntien  vallankäytöstä  ja  opeista. 
Terveen  uskonnollisuuden  omaksumisessa  auttaa 
ihmisen  omaa  ajattelua  ja  tunteita  tukeva  kriitti¬ 
nen  tieto,  esimerkiksi  yliopistollinen  eksegetiikka 


ja  uskonnonpsykologia.  Jotkut  filosofit  ovat  al¬ 
kaneet  ottaa  vastaan  psyyken  potilaita.  Eksegeetit 
olisivat  varmasti  suureksi  avuksi  niille,  jotka  ovat 
seonneet  uskonnosta  ja  Raamatun  mielivaltaises¬ 
ta  ja  vain  vallankäyttöä  palvelevasta  tulkinnas¬ 
ta.  Minusta  psyykkiseen  paranemiseen  kuuluu 
myös  halu  löytää  omaa  mielenterveyttä  tukeva, 
omaan  kulttuuriin  kuuluva  uskonto.  Auttajaksi 
ei  sovellu  henkilö,  joka  on  oman  ideologiansa 
vanki.  Psykoanalyytikko,  joka  ei  ymmärrä  ih¬ 
misen  uskonnollista  etsintää,  leimaa  kriittisen 
ajattelun  ja  teologisen  tiedon  transverenssiksi  eli 
tunteensiirrosta  johtuvaksi. 

Seksuaalinen  itsemääräämisoikeus 
Tärkein  asia  on  rakkauden  opetteleminen  ja  se 
kuuluu  niin  itselle  kuin  lähimmäisillekin.  Siihen 
kuuluu  oman  ruumiillisuuden  ja  omien  tunteiden 
hyväksyminen  ja  niiden  viestien  oikea  tunnista¬ 
minen.  Ihmisen  seksuaalisuutta  toinen  ihminen 
ei  saa  loukata  fyysisesti,  sanallisesti,  henkisesti 
eikä  hengellisesti.  Vain  ihminen  itse  voi  päättää 
omasta  seksuaalisuudestaan. 

Seurakunnilla  ja  lahkoilla 
ei  ole  Jumalan  auktoriteettia 
Uskonlahkot  ja  seurakunnat  ovat  yhteisöjä, 
joiden  jäsenet  ovat  syntisiä  ihmisiä.  Jumalallista 
pyhyyttä  tai  auktoriteettia  heille  ei  pidä  antaa. 
Useimmiten  he  eivät  tunnista  omaa  pahuut- 
taankaan,  mutta  "hedelmistään  puu  tunnetaan”. 
Psyykkinen  puoskarointi  ja  manipulointi  eivät 
kuulu  Pyhän  Hengen  hedelmiin. 

Ihminen  on  samaan  aikaan 
sekä  vanhurskas  että  syntinen 
Ihminen  tekee  syntiä  myös  kristittynä.  Toi¬ 
sin  sanoen  hänellä  ei  ole  synnittömiä  hetkiä; 
ihmisessä  asuu  murhaaja  syntymästä  kuolemaan 
asti.  Synti  merkitsee  rakkaudettomuutta;  se  on 
rakkautta,  minkä  olemme  jättäneet  tekemättä. 
Ihminen  on  samaan  aikaan  sekä  hyvä  että  paha, 
vanhurskas  ja  syntinen.  Synti  kuuluu  ihmisyy¬ 
teen;  on  mukavaa  olla  epätäydellinen  ja  kesken¬ 
eräinen.  Tämän  oivaltaminen  vie  eteenpäin  kohti 
realismia  ja  paranemista.  g 

Timo  Teinikivi 


SKEPTIKKO  1/2000 


33 


Lyhyet 


Luontaisterapeutti  tuomittiin 
tytön  kuoleman  johdosta 


Vuoden  1999  lopulla  Kanadassa  tuomittiin  luon¬ 
taisterapeutti  Louise  Lortie  kolmeksi  vuodeksi 
vankeuteen  1 2-vuotiaan  tytön  kuoleman  johdosta 
(Guly,  1999). 

Lortie  oli  vuonna  1994  kehottanut  diabetesta 
sairastavaa  Lisanne  Manseauta  lopettamaan 
insuliinin  käytön  ja  aloitti  oman  hoitonsa,  johon 
kuului  runsasta  sokerin,  päärynämehun  ja  valko- 
sipulijuoman  nauttimista  sekä  oliiviöljyhierontaa 
ja  merisuolakylpyjä.  Lopetettuaan  insuliinin  käy¬ 
tön  Manseau  kuoli  kolmen  päivän  kuluttua. 

Luontaisterapeutti  yritti  välttää  vankilatuomion 
vetoamalla  huonoon  terveyteensä,  mutta  tuomari 


ei  heltynyt.  Tuomari  toteaa  antamassaan  lausun¬ 
nossa,  että  “Hän  ei  ollut  [väitteidensä  mukaan] 
riittävän  hyväkuntoinen  mennäkseen  vankilaan, 
mutta  sen  sijaan  oli  niin  hyvässä 
kunnossa,  että  pystyi  antamaan  televisiohaastat¬ 
teluja,  joissa  vakuutti  syyttömyyttään.” 

Jukka  Häkkinen 

Lähteet 

Guly,  C.  (1999)  Lortie  gets  3  years  for  girl’s  death. 
Ottawa  Citizen  15.12.1999.  [www.ottawacitizen. 
com/city/99 12 15/3298950. html] 


Kaalinlehti  lievittää  kipua? 


Perhelehti  Apu  (10/2000)  kertoo  kaalinlehden 
lievittävän  kipua!  Artikkelissa  kerrotaan,  että 
Turussa,  TYKSin  synnytysosastolla  käytetään 
menestyksekkäästi  kaalinlehtiä  parantamaan  syn¬ 
nyttäneiden  rintatulehdusta  ja  vastasyntyneiden 
päähän  synnytyksen  yhteydessä  muodostunutta 
“pahkaa”.  Kaalinlehti  laitetaan  vastasyntyneen 
pään  alle  ja  samoin  kipeytyneitä  ja  tu-lehtuneita 
rintoja  haudotaan  kylmillä  kaalinlehdillä. 

TYKSin  synnytysosastolla  kaalinlehtihoitoa 
on  kokeiltu  seitsemän  vuotta  ja  hoito  on  todettu 
hyväksi  (nimittäin  jo  muinaisten  Roomalaisten 
tiedettiin  hoitaneen  haavojaan  ja  vaivojaan  kaa¬ 
linlehdillä...). 

Kaali  on  kuulemma  tulehdusta  poistava  ja  kipu¬ 
ja  lievittävä,  ja  sitä  käytetään  mm.  reumakipuihin 
ja  turvotuksen  poistamiseen  (Toivo  Rautavaara, 
Miten  luonto  parantaa,  WSOY) 

Turkuun  idea  on  tullut  Amerikasta  erään  lasten¬ 
lääkärin  palattua  rapakon  takaa.  Hän  kertoi,  että 
jenkkilässä  kaalinlehdistä  on  saatu  hyviä  tuloksia 
em.  vaivojen  hoidossa. 

TYKSin  synnytysosaston  osastonhoitaja  He¬ 
linä  Nikkari  kehuu,  että  n.  30  prosenttia  osas¬ 
ton  äideistä  käyttää  kaalihoitoa.  Ylilääkäri  Risto 
Erkkolakin  on  suvaitsevainen  ja  avarakatseinen 


ja  toteaa,  että  “ei  täällä  luovuutta  pyritä  lannis¬ 
tamaan.  Henkilökunnalla  on  tilaisuus  kehittää 
hoitoa.”  Hän  toteaa  vielä,  ettei  hoitotyö  lähde 
lääkäreistä,  vaan  kätilökunta  on  itsenäistä  ja  sille 
kuuluu  oma  operatiivinen  vastuu. 

Herra  ylilääkäri  jatkaakin,  että  “hoitotyössä  voi 
ottaa  mukaan  omia  tuntemuksiaan.  Täällä  henki¬ 
lökunnalla  on  tilaisuus  kehittää  hoitoa.  Ei  näihin 
asioihin  voi  suhtautua  kuin  koululääketieteeseen. 
Koululääketieteen  pitää  perustua  todistettuihin 
periaatteisiin  mutta  ei  kaikkeen  terveydenhoi¬ 
toon  voida  soveltaa  samanlaisia  testausmene¬ 
telmiä.  Normaali  järki  riittää  moneen  asiaan. 
Kun  yleinen  elämänkokemus  on  osoittanut,  että 
kaalinlehtiä  voidan  käyttää  kivunlievitykseen, 
se  riittää.” 

Mihin  tämä  touhu  kaikkinensa  on  menossa? 
Eipä  ihme,  että  sairaaloiden  käytävillä  viipottaa 
yhä  enenevässä  määrin  kaiken  maailman  shiat- 
suhoitajaa  ja  poppamiestä.  Miten  voi  enää  olla 
varma  siitä,  että  saa  esim.  tarvitsemaansa  kivun¬ 
lievitystä,  jos  osaston  hoitohenkilökunta  päättää 
olla  sitä  mieltä,  että  “kaalinlehti  riittää  sinun 
kipuihisi,  siitä  on  yleistä  elämänkokemusta  ja 
sillä  selvä  ja  piste.” 

Voisiko  näiden  humpuukihoitojen  kasvavaan 

suosioon  olla  syynä  terveydenhuollon  tulosvas¬ 
tuu  ja  rahojen  niukkuus?  Eli  kaikkea  mahdollista 
ollaan  valmiita  kokeilemaan,  kunhan  se  ei  vain 
maksa  mitään? 

Ja  miten  paljon  hoito  on  kätilöiden  ja  hoitaji¬ 
en  käsissä?  Avun  artikkelista  ainakin  sai  sellai¬ 
sen  kuvan,  että  nämä  huuhaa-asioista  herkästi 
innostuvat  naiseläjät  saavat  itse  sorvata  hoito- 
ohjelmansa  lääkärikunnan  pahemmin  asioihin 
puuttumatta. 


Voiko  muuten  humpuukihoidosta  kieltäytyä? 
Kun  aikaisemmin  on  penätty  potilaan  oikeutta 
kieltäytyä  koululääketieteen  julmista  ja  “ihmis¬ 
arvoa  alentavista,  kylmistä"  hoitomuodoista,  niin 
päteekö  sama  toisin  päin?  Onko  minulla  oikeus 
irtisanoa  lääkäri/hoitajasuhteeni,  jos  osoittautuu, 
että  he  tarjoavat  esim.  kivunlievitykseen  mielum- 
min  kaalinpäätä  kuin  kipulääkettä? 

Minna  Suhonen,  aluevastaava,  Turku 


Kuulumisia  Pohjois-Suomesta 


Pohjois-Suomen  Skeptikoiden  kevätluennolla 
Oulussa  puhui  New  Yorkin  yliopistossakin  tut¬ 
kijana  toiminut  dos.  Risto  Ilmoniemi.  Hän  kertoi 
magneettikenttien  terveysvaikutuksista.  Paikalla 
oli  35  kuulijaa.  Keskusteluosuus  oli  jälleen  kerran 
varsin  vilkas.  Onnistuneen  tilaisuuden  pohjusti¬ 
vat  aktiivijäsenistämme  onnistunut  markkinoin¬ 
tikampanja. 

Tilaisuudessa  oli  mukana  myös  sähköyliherk- 
kien  yhdistyksen  väkeä  kuulostelemassa  skeptik¬ 
kojen  kantaa  amalgaami-  ja  sähköyliherkkyys- 
väitteisiin.  Muutaman  nykyisen  tutkimustiedon 
perusteella  kootun  tietopaketin  jälkeen  yhdistyk¬ 
sen  jäsenet  olivat  valmiita  myöntämään,  etteivät 
kyseiset  väitetyt  oireyhtymät  näkyneet  suurem¬ 
missa  aineistoissa,  mutta  vetosivat  kuitenkin  yk¬ 
silöiden  massasta  poikkeaviin  reagointitapoihin. 
Myös  lisätestejä  vaadittiin  ja  yhdistyksemme  pai¬ 


kallisosaston  väki  tarjoutui  niitä  suorittamaan. 
Mitään  yhteydenottoa  emme  kuitenkaan  jälkeen¬ 
päin  ole  saaneet. 

Tilaisuudessa  oli  jälleen  kerran  huomattavan 
vähän  yhdistyksemme  jäseniä.  Nyt  kaksi  ja  puoli 
vuotta  tilaisuksia  järjestettyämme  olemme  yleen¬ 
sä  saaneet  aktivoitua  hieman  alle  10  %  pelkästään 
keskustassakaan  olevasta  jäsenmäärästä.  On  tie¬ 
tenkin  positiivista,  että  tilaisuuksissamme  käy 
niin  paljon  ulkopuolisia  asiasta  kiinnostuneita, 
mutta  jatkossa  harkitsemme  tulemmeko  enää  tä¬ 
män  tyyppisiä  tilaisuuksia  järjestämään. 

Haluan  kiittää  niitä,  jotka  ovat  tilaisuuksissa 
käyneet  sekä  myöskin  luennoitsijoita. 


Sami  Tetri,  Aluevastaava, 
Pohjois-Suomen  Skeptikot 


Huuhaata  ja  taloustietoa? 


Tekniikka  &  Talous  -lehti  aloitti  uuden  vuoden 
reippaissa  huuhaa-merkeissä.  Teknillinen  Uratie- 
liitteessä  astrologi  Maarit  Laurento  kertoi,  että 
“Nyt  on  alkamassa  uusi  kausi,  joka  liittyy  tek¬ 
niikkaan  ja  telekommunikaatioon"  ja  että  “Tou¬ 
kokuussa  on  Jupiter-Saturnus-yhtymä,  joka  voi 
merkitä  yllättäviä  nousuja  tai  laskuja”. 

Varmaan  jokainen  tiedotusvälineitä  seuraava 
henkilö  voi  sanoa,  että  telekommunikaatio  on 
merkittävä  asia  nyt  ja  tulevaisuudessa.  Ei  myös¬ 
kään  vaadi  ihmeellisiä  taitoja  ennustaa  ihan  ilman 
tähtikarttaakin,  että  tämän  vuoden  ensimmäisellä 
puoliskolla  joillakin  yrityksillä  menee  huonom¬ 
min  ja  joillakin  paremmin. 

Ihmettelimmekin  jo  yhdistyksen  piirissä,  oliko 
tämäkin  lehti  siirtynyt  yhdellä  loikkaukselle  vesi¬ 


miehen  aikaan.  Onneksi  lehden  seuraavassa 
numerossa  lehden  päätoimittaja  Heikki  Vuona¬ 
ni*)  sentään  sanoutuu  irti  tehdessään  olleesta  huu¬ 
haasta:  “Jos  yritykset  käyttävät  vakavasti  otetta¬ 
vien  yritysstrategien  lisäksi  erilaisten  ennustajien 
palveluita,  osakkeenomistajien  on  syytä  huoles¬ 
tua.  Sellainen  yritysjohto,  joka  pönkittää  omia 
johtamisen  visioita  astrologien  neuvoilla,  ei  kuulu 
nykypäivään  ja  pitäisi  erottaa.  Tällainen  johto  on 
vaaraksi  yritykselle."  (Vuonamo,  2000). 

Jukka  Häkkinen 

Lähteet 

Vuonamo,  H.  (2000,  27.1.).  Taikauskolla  ei  voi 
johtaa.  Tekniikka&Talous,  s.  2. 

English  summary 


Ganzfeld  tests  did  not 
detect  extra-sensory 
perception 

by  Jukka  Häkkinen 

In  the  mid-90’s  it  was  briefly  believed  that 
psi-phenomena  finally  had  been  detected  in 
laboratory  conditions.  Replication  of  this 
earlier  research  has  since  been  attempted,  to 
finally  ensure  this  phenomenon.  In  a  new 
issue  of  the  Psychological  Bulletin  the  british 
parapsychologists  Julie  Milton  and  Richard 
Wiseman  have  analyzed  the  large  set  of  rep¬ 
lication  tests  (Milton  &  Wiseman,  1999).  The 
results  clearly  show  that  the  results  from  the 
replication  tests  were  not  even  close  to  being 
statistically  significant.  Milton  and  Wiseman 
speculate  that  earlier  seemingly  positive  re¬ 
sults  may  have  been  caused  by  coincidence 
and  methodological  faults.  They  conclude 
that  the  ganzfeld-  paradigm  cannot  be  taken 
as  evidence  of  extra-sensory  perception. 


Meeting  a  humanoid 

by  Risto  K.  Järvinen 

In  August  through  September  of  1998  three 
mystical  pictograms  appeared  in  Southern 
Finnish  fields.  In  March  2000  the  Skeptikko 
magazine  had  the  occasion  to  meet  one  of  their 
creators.  He  was...  a  man  from  Helsinki. 


stance,  when  taken  externally  helps  rashes, 
and  internally  can  be  used  for  any  number 
of  ailments.  There  is  hundreds  of  years  of 
experience  on  use,  specially  if  the  dog  is  coal 
black  or  pure  white. 


The  wild  west  of 
natural  medicine 

by  Matti  Virtanen 

Last  spring  the  natural  product  sellers  ex- 
perienced  moments  of  terror,  as  reports  of 
hepatitis  caused  by  Chaparral  became  public 
in  Finland.  Many  had  their  sales  decimated. 
There  are  about  three  thousand  natural  pro- 
ducts  on  the  market,  so  testing  and  clearing 
ali  of  them  is  a  nearly 

overwhelming  task.  Even  though  the  govern- 
ment  office  for  foodstuffs  banned  the  sales 
and  marketing  of  a  fruit  juice  called  Noni, 
claimed  to  help  amongst  others  with  cancer, 
diabetes  and  HI  virus,  it  can  still  be  bought 
in  Finland. 


Historicity  is  not  a  acceptable 
argument  for  herbal 
medication 

by  Lena  Hulden 


Why  do  not  alternative  medicators  follow 
dogs  around,  collecting  excrement?  This  sub- 


käännös:  Otto  J.  Mäkelä 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 


Anna-Liisa  Räihä 
Borgströminkuja  1  B  19 


00840  Helsinki 
e-mail:  alraiha@csc.fi 


J 


Yhdistyksen  jäsenmaksu  vuodelle  2000  (sisältää  Skeptikko-lehden  tilauksen)  on  120  mk 
tai  alle  20-vuotiailta  60  mk  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  140  mk/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


l  - zÄ 

Korostamme  kuitenkin,  että  kuka  tahansa  kiinnostunut  voi  hakea  jäsenyyttä  yhdistyksen  hallituk¬ 
selta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten 
skeptikkojen  yhdistys.  Mallia  yhdistykselle  haettiin 
Yhdysvalloissa  1976  perustetusta  CSICOPista  (Com- 
mittee  for  the  Scientific  Investigation  of  Claims  of  the 
Paranormal) ,  mikä  ilmenee  mm.  yhdistysten  samankal¬ 
taisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yh¬ 
teistyössä  CSICOPin  ja  muiden  vastaavien  järjestöjen 
kanssa.  Yhdistys  on  ECSOn  (European  Council  of 
Skeptical  Organisations)  ja  Tieteellisten  seurain  val¬ 
tuuskunnan  jäsenjärjestö. 

Skepsiksen  sääntöjen  mukaan  yhdistyksen  tarkoitus 
on: 

-  Edistää  paranormaaleja  ilmiöitä  koskevien  väitteiden 
objektiivista  ja  puolueetonta  tieteellistä  tutkimusta  ot¬ 
tamatta  näiden  väitteiden  paikkansapitävyyteen  kan¬ 
taa  apriorisin,  tutkimusta  edeltävin  perustein. 

-  Ylläpitää  tällaisesta  tutkimuksesta  kiinnostuneiden 
ihmisten  verkostoa  sekä  pitää  yhteyttä  vastaavanlai¬ 
siin  yhteisöihin  kotimaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä 
tutkivia  artikkeleja  ja  kirjoja  sekä  laatia  tällaisia  väit¬ 
teitä  sisältävien  julkaisujen  bibliografioita. 

-  Järjestää  alaan  liittyviä  kokouksia  ja  konferensseja 
sekä  harjoittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnolli¬ 
sesti  sitoutumaton. 

Yhdistyksen  hallitus  voi  hyväksyä  hakemuksesta  yh¬ 
distyksen  jäseneksi  yksityishenkilöitä  ja  oikeuskel¬ 
poisia  yhteisöjä,  jotka  hyväksyvät  edellä  mainitut 
yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää 
Skeptikko-lehteä. 


Skepsis  ry:n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  Leonia  8000 1 1  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Skepsis  ry:n  hallitus  vuonna  2000 

Puheenjohtaja  Jukka  Häkkinen 
Varapuheenjohtaja  Otto  J.  Mäkelä 
Sihteeri  Veikko  Joutsenlahti 
Vesa  Kolhinen 
Sami  Tetri 
Göran  Törnwall 
Anna-Liisa  Räihä 
Taloudenhoitaja  Jukka  O.  Vuori 

Aluey  htey  shenkilöt 

Joensuu:  Vesa  Tenhunen, 

puh.  (013)  123  254;  vesat@online.tietokone.fi 

Jyväskylä:  Matias  Aunola, 

puh.  koti  (014)  642  547,  työ  (014)  260  2379 

mimaau  @  cc .  jyu .  fi 

Oulu:  Sami  Tetri,  puh.  040-586  3099 

stetri@mail.student.oulu.fi 

Tampere:  Lassi  Kurkijärvi, 

puh.  040-736  1120;  lassi@iki.fi 

Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen  neuvottelukunta 

dosentti  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Kirsti  Lagerspetz 

professori  Raimo  Lehti 

professori  Anto  Leikola 

dosentti  Marjaana  Lindeman-Viitasalo 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

apulaisprofessori  Raija  Sollamo 

yliassistentti  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

apulaisprofessori  Risto  Vuorinen 

Skepsiksen  haaste 

40  000  mk  (6730  euroa)  puhtaana  käteen  sille, 
joka  tuottaa  valvotuissa  olosuhteissa  paranor¬ 
maalin  ilmiön. 

Tähtitieteen  tohtori  Hannu  Karttunen  ja  taiku¬ 
ri  Iiro  Seppänen  ovat  lupautuneet  maksamaan 
kumpikin  10  000  markkaa  edellä  mainitusta  ko¬ 
konaissummasta. 

Haastesumma  voidaan  maksaa  myös  humanoi¬ 
distipendinä  -  40  000  markkaa  puhtaana  ulot- 
timeen  sille  humanoidille,  joka  itse  noutaa  sti¬ 
pendin  ja  antaa  samalla  DNA-  (tai  vastaavan) 
näytteen.  Poikkeustapauksessa  summa  voidaan 
myös  maksaa  (mikäli  esimerkiksi  henkilötun¬ 
nuksen  tai  pankkikortin  saanti  on  osoittautunut 
humanoidille  vaikeaksi)  mukana  seuraavalle  ih¬ 
miskontaktiseuralaiselle. 


Seuraava  skeptikko  ilmestyy  kesäkuussa. 

Lehteen  tarkoitettu  aineisto  tulisi  olla  toimituksessa  15.  toukokuuta  mennessä. 


Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 


Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista.  Teosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenkuntaan  120  markkaa. 

Vuonna  1989  julkaistu  ensimmäinen  Paholaisen  asianajaja  oli 
vuoden  tiedekirja.  Siinä  kuten  Paholaisen  asianajon  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPgf4€ 


SAPGR6  AUDG! 


USKALLA  AJATELLA! 


Paitatilaukset  voi  toimittaa  Anna-Liisa  Räihälle 


osoite  Borgströminkuja  1  B  19,  00840  Helsinki 
puhelin  (09)  69 8  1976 
sähköposti  alraiha@csc.fi 


Hanki  Skepsiksen 
oma  t-paita ! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksi¬ 
en  yhteydessä.  Paidan  hinta  on  60  markkaa,  ja 
sitä  on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


